NSinfo: 2.000 stranaca dobilo pasoš Srbije\n2.000 stranaca dobilo pasoš Srbije\nU poslednjih pet godina je blizu 2.200 ljudi tražilo pasoš\nRepublike Srbije, što je gotovo za trećinu više u odnosu na period do 2013. godine.\nIako u Ministarstvu unutrašnjih poslova kažu da ne vode evidenciju o broju podnetih zahteva za sticanje državljanstva po nacionalnosti, srpsku putnu ispravu, pored građana iz bivših republika SFRJ, najviše traže stranci iz Azije, zapadne Evrope...Stranci uzimaju srpsko državljanstvo uglavnom zbog brakova s "našima", ali nisu retki ni oni koji to rade zbog školovanja ili posla.\n"Zakonom o državljanstvu Republike Srbije predviđeno je da se državljanstvo naše zemlje stiže poreklom, rođenjem, prijemom i po međunarodnim ugovorima", navode za Novosti u MUP.\nDa bi jedan stranac postao naš sunarodnik, potrebno je da bude punoletan i poslovno sposoban. Osim toga, pre podnošenja zahteva mora da ima najmanje tri godine prijavljeno prebivalište na teritoriji Srbije, otpust iz stranog državljanstva, kao i potpisanu izjavu da Republiku Srbiju smatra svojom državom. Na "crvenu knjižicu" se čeka između 30 i 60 dana.\n"O zahtevu za izdavanje putne isprave nadležni organ je dužan da se izjasni u roku od 30 dana od dana podnošenja zahteva, odnosno 60 dana ako je zahtev podnet preko diplomatskog ili konzularnog predstavništva Republike Srbije", kažu za beogradski list u MUP.\nPasoš se izdaje u periodu od dva do tri dana kada je u pitanju Beograd, i do sedam dana u unutrašnjosti. Ipak, mnogi poznati stranci su dobili srpsko državljanstvo po skraćenom postupku, jer imaju određen ekonomski, kulturni, sportski ili naučni značaj za Republiku Srbiju. U takvim slučajevima, umesto MUP-a, odlučuje srpska vlada.\nU poređenju s propisima za prijem u državljanstvo drugih zemalja, srpski spadaju u liberalnije. Na rang-listi pasoša, urađenoj prema broju zemalja u koje vlasnik može da ide bez vize, Srbija je zauzela 41. mesto u svetu, jer isprava omogućava slobodan odlazak u 119 zemalja, rezultati su "Henli pasport indeksa" za 2018. godinu.\nBritanski glumac Rejf Fajns se od septembra diči srpskim pasošem, jer je, kako je tada izjavila premijerka Ana Brnabić, svojim angažmanom u svetu na najlepši mogući način promovisao našu zemlju, kulturu i ljude. Pre Fajnsa, državljanstvo Srbije su dobili holivudski glumac Stiven Sigal, baletski igrač Sergej Polunjin....\n... ap vojvodina, Novi Sad, pasoš, srbija


04.08.2018 23:31 | Srna\nBanjaluka - U banjalučkoj Mjesnoj zajednici Ljubačevo otvoren je novoizgrađeni društveni dom, u čiju izgradnju je Grad Banjaluka uložio oko 190.000 KM.\n“Izgradnja i sanacija društvenih domova je obiman posao na cijelom prostoru grada, u koji smo krenuli prošle godine s ciljem da u našim selima i prigradskim naseljima rekonstruišemo ili napravimo potpuno nove objekte koji će biti centri okupljanja, da nam ljudi ostaju na selu i da tu mogu da obave osnovne društvene poslove”, rekao je Radojičić novinarima u Ljubačevu.\n“U Dragočaju i Debeljacima rekonstrukcija je završena još prošle godine, dok se u Verićima radovi privode kraju. Pred nam je Lauš, gdje treba da gradimo kompletno novi objekat, sa policijskom stanicom, a nakon toga slijedi društveni dom na Petrićevcu”, poručio je Radojičić.\n“Ljubačevo zaslužuje ovaj dom i moramo se zahvaliti domaćinu Mjesnoj zajednici, jer da nije bilo njihove inicijative, saradnje i pomoći u gradnji, sve ovo bi bilo mnogo skuplje i trajalo bi mnogo duže”, rekao je Radojičić.


Fabregas svestan kvaliteta "komšija" - Sportske.net\nFabregas svestan kvaliteta "komšija"\nVeznista Barselone ima iskustva igranja protiv fudbalera koji nastupaju za reprezetnaciju Portugala i veruje da će za Španiju polufinalni meč sa "komšijama" biti najveći test u dosadašnjem toku EP.\nNakon pobede nad Francuskom u četvrtfinalu, Španija se plasirala među četiri najbolje selekcije starog kontinenta, a naredni rival na EP biće joj Portugal.\nDuel dve selekcije sa Pirinejskog poluostrva doneće borbu u kojoj će učestvovati stari znanci.\nSesk Fabregas svestan je odakle preti najveća opasnost i uveren je da neće biti lako plasirati se u finale šampionata.\n"Imaju sjajne individualce, veoma kvalitetne igrače. Pored toga što igraju otvoreno umeju da organizuju kvalitetan kontranapad i biće nam veoma teško da im se suprotstavimo u polufinalu. Imaju Ronalda, Nanija, Raula Meireleša, Žoaa Mutinja, sve su to sjajni igrači" istakao je Fabregas.\nKomentarišući snagu narednog protivnika Fabregas se osvrnuo i na ono što je "furija" pokazala u četvrtfinalnom meču.\n"Odigrali smo sjajno u prvom poluvremenu. Zapravo, to je bilo naše najbolje poluvreme na turniru. Trudio sam se na toj utakmici i dao svoj maksimum ali lični učinci nisu bitni već samo pobede Španije" zaključio je Fabregas.\nŠpanci se u sredu sastaju sa Portugalom u polufinalu EP a pobednik tog meča igraće u nedelju na poslednjoj utakmici tekućeg šampionata Evrope.


STATE DEPARTMENT: KORUPCIJA I DALJE PROBLEM U BIH | Hayat.ba\nSTATE DEPARTMENT: KORUPCIJA I DALJE PROBLEM U BIH\nKorupcija je i dalje jedan od najvećih problema većine država Zapadnog Balkana, kada su u pitanju biznis-okruženje i investiciona klima, proizilazi iz godišnjeg izvještaja State Departmenda koji se izrađuju u cilju pružanja pomoći američkim kompanijama pri donošenju poslovnih odluka.\nU izvještaju se opisuju uslovi na stranim tržištima u pogledu faktora poput otvorenosti tržišta za strane investicije, pravnog sistema i transparentnosti, industrijske politike, zaštite prava stvarne i intelektualne svojine, državnih preduzeća, odgovornosti poslovanja, korupcije i političkog i sigurnosnog okruženja.\nEkonomski stručnjaci u američkim ambasadama i diplomatskim misijama ove godišnje izvještaje pripremaju analizirajući preko 165 stranih tržišta, prenosi RSE.\nBosna i Hercegovina (BiH) je otvorena za strana ulaganja, ali investitori moraju da prevladaju endemsku korupciju, složene zakonske i regulatorne okvire i vladine strukture, netransparentne poslovne procedure, nedovoljnu zaštitu imovinskih prava i slab pravosudni sistem, navodi se u izvještaju.\nEkonomske reforme za završetak tranzicije iz socijalističke prošlosti u tržišno orijentisanu budućnost odvijale su se polako i zemlja ima relativno nizak nivo stranih direktnih investicija (SDI). Prema Centralnoj banci BiH, SDI u BiH u prvih devet mjeseci 2019. iznosile su 505 miliona USD. Ukupna SDI u 2018. godini iznosila su 458 miliona USD – navodi se u izvještaju.\nIzvještaj Svjetske banke svrstava BiH posebno nisko zbog njenih dugotrajnih i napornih procesa započinjanja novog posla i dobijanja građevinskih dozvola – navodi se.\nIstiče se i da se prije pandemije COVID-19 očekivalo se da će se ekonomski rast BiH ubrzati u 2020. godini da bi 2021. dostigao četiri procenta, potpomognut uglavnom potrošnjom i donekle javnim investicijama. Privreda BiH se proširila za procijenjenih tri posto u 2019. godini, a domaća potražnja je i dalje dominantni pokretač rasta, stoji u Izvještaju.\nVećinu američkih kompanija u BiH predstavljaju male prodajne kancelarije koje su koncentrisane na prodaju američke robe i usluga, uz minimalna dugoročna ulaganja u BiH“, navodi se u Izvještaju u kome se konstatuje i da američke kompanije sa predstavništvima u BiH uključuju velike multinacionalne kompanije i tržišne lidere u svojim sektorima, kao što su Coca-Cola, Microsoft, Cisco, Oracle, Pfizer, McDonalds, Marriott, Caterpillar, Johnson & Johnson, FedEk, UPS, Philip Morris, KPMG, Price VaterHouse Coopers i drugi.


„Naše pravo da znamo sve”: BUM u timu za monitoring RTS-a - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Mladi „Naše pravo da znamo sve”: BUM u timu za monitoring RTS-a\n„Naše pravo da znamo sve”: BUM u timu za monitoring RTS-a\nČlanovi Bečejskog udruženja mladih (BUM) učestvovali su od 6. do 9. februara na obuci za predstavnike građanskog društva i medijskih udruženja iz Republike Srbije. Pomenuti skup deo je projekta „RTS – naše pravo da znamo sve”.\nProjekat podržava Fondacija za otvoreno društvo, realizatori su Toplički centar za demokratiju i ljudska prava i Užički centar za ljudska prava i demokratiju, a sve sa ciljem da se izgrade kapaciteti i sprovede monitoring poslovanja Radiodifuzne ustanove Radio televizije Srbije (RTS).\nČetvorodnevni seminar pružio je polaznicima dodatna znanja o radiodifuznoj ustanovi od njenog nastanka, uporednoj analizi sa javnim servisima iz regiona i EU, obavezama javnog servisa u ostvarivanju javnog interesa kroz programske sadržaje, specifičnostima poslovanja javnog servisa, prihodima, rashodima i elementima javne kontrole, pa kroz uspostavljanje metodologije i efikasnih tehnika monitoringa, sve do medija kao aktera korupcije.\nPredavači na seminaru domaći su eksperti za oblasti koje su predmet obuke, ekonomista Miroslav Prokopijević, dugogodišnji novinar Dragan Kremer i izvršni direktor Beogradske otvorene škole Milorad Bjeletić.


STRANI ELEMENTI: Britanci su spasili OVK od propasti (VIDEO) | vesti-info.rs\nHomeTEMA DANASTRANI ELEMENTI: Britanci su spasili OVK od propasti (VIDEO)\nSTRANI ELEMENTI: Britanci su spasili OVK od propasti (VIDEO)\n8. februara 2017. TEMA DANA\nPrintskrin: Facebook / Лобаев Армс – ватреном оружју топ класа Русије\nSpecijalni sud za zločine OVK pokušao je da na klupu za svedoke dovede i neke „strane elemente“ koji su tokom 1998-1999, u periodu za koji je ovaj sud nadležan, mogli biti krunski svedoci za zločine albanskih terorista.\nBritanac Džon Harison, bivši pripadnik OVK, za zasluge tokom rata na Kosovu dobio je najviša priznanja od te nazovi-države, ali i ulicu u Prizrenu — sa svojim imenom. Pre nekoliko dana oglasio se i na Fejsbuku i na svom profilu objavio status u kome kaže „da je spreman da dođe da pomogne svojim saborcima (OVK) ako zatreba“.\nHarison, koji je učestvovao u bici na Košarama 1999. godine, izrazio je želju da tamo bude i sahranjen. A Albanci ga i danas pamte po izjavi: „Da nas je bilo više, danas bismo pili kafu u Beogradu. Kosovo bi bilo mnogo veće!“.\nOno o čemu se na Kosovu nezvanično šuška, a što „koči“ formiranje Specijalnog suda za zločine OVK, nije toliko u tehničkim detaljima koliko u nedostatku svedoka. Naime, sud je pokušao da na klupu za svedoke dovede i neke „strane elemente“ koji su tokom 1998-1999, perioda za koji je ovaj sud nadležan, mogli biti krunski svedoci za neke zločine OVK kao, što je slučaj Klečka ali i drugi, ali se ispostavilo da od toga — nema ništa.\nSpecijalni sud za ratne zločine OVK bi, inače, trebalo da počne sa radom na proleće ove godine. Međutim, to ne bi po automatizmu značilo i podizanje prvih optužnica, jer glavni tužilac Specijalnog suda Dejvid Švendiman još nije završio sastavljanje optužnica. Nisu završene ni neke druge ključne stvari koje prethode podizanju optužnica, poput imenovanja sudija, zakazivanja plenarne sednice tokom koje će sudije raditi na usvajanju Pravilnika o postupcima i dokazima, i revizije Pravilnika o postupku i dokazima od strane specijalizovanih veća Ustavnog suda… Sve to bi trebalo da se obavi u roku od 30 dana. Spisak sudija bi mogao da bude objavljen u narednim danima, ali bez ispunjenja ovog gore navedenog, to neće značiti mnogo.\nŠta znaju stranci o zločinima OVK i mogu li se oni naći u nekoj ulozi u ovom sudu?\nČinjenica je da o tome šta je sve radila OVK najviše znaju Amerikanci, međutim, dosta toga bi trebalo da znaju i pripadnici britanske elite jedinice SAS. Uloga Britanaca bila je vezana za Kosovsku verifikacionu misiju, uspostavljenu 1998. kao deo sporazuma Milošević—Holbruk o rešavanju kosovske krize, postignutog u oktobru. Vođa te misije bio je Vilijam Voker. I Holbruk i Voker su američke diplomate koje su bile deo civilne Kosovske verifikacione misije, ali su važnu ulogu u drugom, da kažemo vojnom delu misije, imali prevashodno Britanci.\nOsim Vilijama Vokera, koji je bio na čelu OEBS-a, glavnu ulogu u Verifikacionoj misiji imao je i Britanac general-major Dejvid Drevjenkijevič, koji je bio i svedok na suđenju Slobodanu Miloševiću.\nAndrej Mlakar, vojno-politički komentator, podseća da su Britanci tada prvi put preko ove misije bili angažovani kao posmatrači.\n„Bilo je sumnji da je Drevjenkijevič bio jedan od onih koji su ’potpomogli‘ Račak… Međutim, sumnjam da će se bilo ko od njih naći ni kao svedok, a još manje na optuženičkoj klupi Specijalnog suda za zločine OVK. Realno bi sud trebalo da razotkrije ulogu stranaca u svemu ovome jer su oni velikim delom pomagali OVK, oni su od propasti spasili OVK“, kaže naš sagovornik.\nMlakar dalje objašnjava da je njihova zvanična uloga bila da nadgledaju primirje, ali da su oni svoje prisustvo iskoristili za druge stvari. O sprezi britanske vojske sa OVK dosta je pisao Tim Maršal u svojoj knjizi „Igra senki“.\nMlakar kaže i da su osim ove formacije (SAS) Britanci na Kosovo ubacili još dve vojne grupe — 14. Obaveštajnu brigadu i Kraljevske signaliste.\nSvi su, podseća naš sagovornik, imali diplomatske pasoše i dodaje da se njihova uloga zasnivala na takozvanoj obaveštajnoj pripremi ratišta, što podrazumeva razgledanje bojnog polja i situacije kako bi pre određene bitke ili dejstva bili uočeni potencijalni problemi ili situacije, i kako bi se što pre ostvarila pobeda u slučaju da dođe do borbe.\n„Pripadnici 14. Obaveštajne brigade su u toj priči odigrali ključnu ulogu jer su sve podatke prikupljene od našeg MUP-a i sve ostale koje su dobijali, delili sa OVK. Kraljevski signalisti su imali ulogu veza, oni su to kasnije šifrovanim linijama slali dalje u MI6 i Ministarstvo odbrane Britanije, koji su bili posebno vezani za operacije na Kosovu. SAS je, s druge strane, bio zadužen za operacije izvlačenja, i oni su u prvo vreme bili smešteni u Makedoniji kao sistem podrške, to jest za izvlačenje njihovog ljudstva ako dođe do neke nepredviđene situacije“, objašnjava naš sagovornik.\nDa su Britanci prisutni na ovom području u javnosti se prvi put pročulo posle batina koje su dobili u Makedoniji u kafani „Kuku lele“.\nFrancuski pukovnik Žak Ogar bio jedan od prvih zapadnih oficira koji su ušli na teritoriju Srbije posle potpisivanja Kumanovskog sporazuma 1999. godine, i tamo je video da informacije kojima ih je NATO komanda pothranjivala — ne odgovaraju istini. U svojoj knjizi „Evropa je skončala u Prištini“, u nekoliko navrata objasnio je kako je njegova jedinica ulazila u oružani sukob i sa OVK ali i sa britanskim vojnicima koji su bili sa njihovim jedinicama. Ogar je u knjizi izneo detalje ovog tajnog rata koji se vodio na Kosovu i direktno povezao Britance sa OVK.\n„Vojnici iz 20. puka SAS su zapravo bili angažovani na strani OVK, oni su im davali logistiku i obučavali ih. To sam otkrio u konkretnim situacijama na terenu“, objasnio je on.\nOgar se seća da je, kada su pripadnici OVK iz zasede napali konvoj srpskih izbeglica koje su se povlačile traktorima — a taj napad je sproveden uz podršku Britanaca — pozvao jednu srpsku brigadu u povlačenju da se vrati i zaustavi albanske agresore, što su ovi i uradili.\nKada su srpski civili bežali iz Peći i kada su ih napali albanski vojnici, Ogar svedoči da je sâm podigao helikopter koji je Albance rasterao rafalima iz vazduha. Nekoliko minuta po okončanju akcije pozvao ga je britanski general i pitao da li je moguće da se puca po njegovim ljudima. Ogar mu je odgovorio dane može da shvati da su „britanski specijalci zajedno s tim banditima koji pucaju po civilima“. Britanac je ovo oćutao. Ogar je ostao upamćen i po tome što je iscrtao demarkacionu liniju na Ibru u Mitrovici, što će kasnije postati granica Severnog Kosova.\nNaš sagovornik podseća i da je zona gde su teroristi OVK delovali udruženo sa verifikatorima, to jest Britancima, i gde se prikupljao najveći broj informacija bilo selo Junik, u neposrednoj blizini Dečana, inače teren tada glavnog komandira OVK za ovaj deo — Ramuša Haradinaja.\nMlakar podseća i da bi Pedi Ešdaun, koji je šetao među liderima OVK i bio njihov stalni gost, imao šta da kaže o zločinima OVK, kao i da on nije jedini stranac koji bi o tome mogao da svedoči.\nMlakar je ubeđen da je u septembru 1998. veći deo terorističke OVK bio razbijen i proteran u Albaniju, kao i da je ulazak Verifikacione misije spasio OVK od sloma.


Redžep Seljimi danas se u Hagu izjašnjava o krivici - Radio Kontakt Plus\n09:14, 11.11.2020Izvor: Radio Kontakt Plus\nJedan od članova Glavnog štaba nekadašnje OVK Redžep Seljimi danas će prvi put biti izveden pred sudiju za prethodni postupak Specijalizovanih veća Kosova u Hagu radi upoznavanja sa optužnicom i izjašnjavanja o krivici.\nSeljimiju će biti pročitana redigovana optužnica koja ga zajedno s Hašimom Tačijem, Kadrijem Veseljijem i Jakupom Krasnićijem tereti po raznim vidovima krivične odgovornosti za ratne zločine i zločine protiv čovečnosti.\nO krivici može da se izjasni odmah ili u roku od 30 dana, na novom ročištu.\nSeljimi je uhapšen 5. novembra, nakon čega je zajedno sa Tačijem i Veseljijem iz Prištine prebačen u Hag i smešten u pritvor.\nPred Specijalnim sudom za zločine OVK u Hagu, Seljimi će, kao i ostali, odgovarati i po komandnoj i po individualnoj krivičnoj odgovornosti za zločine koje je OVK počinila na Kosovu i na severu Albanije u periodu od marta 1998. do septembra 1999. godine.\nOptužbama u 10 tačaka, Seljimi se, zajedno sa ostalima, pored drugih optužbi, tereti za 98 ubistava, za 18 poznatih žrtava prisilnog nestanka i više od 416 nezakonitih pritvaranja, koja su izvršena bilo po njegovom naređenju, bilo uz njegovu pomoć, podršku ili sa njegovim znanjem.


Savetovalište za osobe koje žive sa multiplom sklerozom – Društvo Multiple Skleroze Srbije\nSavetovalište za osobe koje žive sa multiplom sklerozom\nPrioritet postojanja Društva multiple skleroze jeste kontinuirano podizanje kvaliteta života osoba obolelih od ove bolesti kao i članova njihovih porodica.\nProgram „Savetovalište za osobe koje žive sa MS – om i za članove njihovih porodica“ podrazumeva pružanje psihološke i socijalne podrške, kao i sprovođenje edukacije u cilju prevladavanja aktuelnih psiholoških, socijalnih i svakodnevnih životnih problema i teškoća, a sve sa ciljem osnaživanja ličnosti obolelog i pružanje podrške njegovom potpornom porodičnom sitemu.\nMogući problemi i teškoće zbog kojih se osobe koje žive sa MS – om javljaju za pomoć savetovalištu su: neraspoloženje, strepnja, osećanje napetosti, nesanica, strahovi različitih vrsta, napadi panike, osećanje usamljenosti, nedostatak samopouzdanja, negativne misli, osećanje beznadežnosti, zastoji u učenju, školovanju, obavljanju profesionalne delatnosti, teškoće u odnosima sa drugima (porodica, prijatelji, kolege, pretpostavljeni)…\nGrupama mogu da prisustvuju i oboleli od MS – a koji ne ispoljavaju napred navedene teškoće i probleme ali koji đele da bolje upoznaju sebe radi poboljšanja kvaliteta življenja, uspešnosti i snalaženja u ulozi supružnika, roditelja, kolege na radnom mestu. Savetovalište funkcioniše kroz, pre svega, grupni, ali i individualni oblik rada sa obolelima od multiple skleroze i članovima njihovih porodica. U konkretnom radu to podrazumeva rad sa grupom novodijagnostikovanih koji traje 6 meseci, nakon čega u zavisnosti od potreba prerasta u grupu podrške otvorenog tipa. Pored ove dve grupe, u savetovalištu se paraleleno radi i sa grupom koju čine članovi porodica obolelih.\nKod osoba koje žive sa MS–om psihološki problemi se vezuju prvenstveno za reakciju na bolest, za samu ličnost obolelog kao i za način prilagođavanja i reorganizovanja u skladu sa promenom koja je nastupila i koju bolest sa sobom neminovno nosi. Psihološki problemi se, pored toga, vezuju i za samu bolest u smislu uzročno posledičnog odnosa, ali se tu primat stavlja na kognitivne i neuropsihološke probleme i smetnje.\nKao što je multipla skleroza neurološka bolest sa veoma raznovrsnom simptomatologijom, tako se i psihološki problemi i reakcije razlikuju po vrstama, trajanju i po jačini od obolelog do obolelog.\nU rešavanju ovih problema, uloga psihosocijalnog savetodavnog rada, podrške i pomoći jeste od neprocenjivog značaja, što je i osnovni razlog za formiranje specijalizovanog savetovališta ovoga tipa. Osobe sa MS om su izloženije stresu nego ostali. Svakodnevni stresovi koji prate tokove savremenog bivstvovanja, svakako, ne mimoilaze ni njih. Naprotiv, sama dijagnoza i njeno saznavanje spadaju u aktuni stres. Pored toga, MS je neprevidiva bolest a neizvesnost i isčekivanje sledećeg pogoršanja je posebno stresogeno. Poseban problem, koji zahteva i potencira rad u jednom od ovakvih savetovališta jeste činjenica da stres može da bude jedan od okidača za nastanak sledećeg ataka bolesti i pogoršanja (iako studije o odnosu MS a i stresa daju protivrečne rezultate). Jasno je da kad ne uspevamo da upravljamo stresom, telesni odbrambeni mehanizmi (imuni sitem) slabi i povećava se podložnost bolestima.\nPreduzimanje odgovarajuće pomoći i vođenja od strane profesionalnih lica podrazumeva proces u kom se ostvaruje redefinisanje personalnog identiteta u skladu sa promenama koje je dijagnoza donela, kao i preduzimanje novih obaveza i stukturisanje planova vezanih za buduća događanja. Bolest povlači za sobom potrebu za promenom slike o sebi, moguće i neke promene u odosu sa porodicom, prijateljima, radnim okruženjem. Ponekad, a to ponekad je veoma često, porodica ima potrebu za savetovanjem, budući da postoji problem sopstvenog prihvatanja bolesti pa i neminovnost promena u skaldu sa izmenom koja je nastupila.\nČlanovi porodice su, što je sasvim razumljivo, zabrinuti, pa i veoma uplašeni za obolelog. Istovremeno je prisutna i bojazan da li će sami ispravno postupiti i znati i moći da se postave u izmenjenim uslovima. Pored toga, postavlja sei pitanje kako će reagovati njihovo okruženje i da li če oni biti shvaćeni i prihvaćeni. Grupa podrške porodicama čiji član ima MS predstavlja veliku pomoć jer razgovor sa drugima koji imaju sličan problem pomaže na više različitih načina. Angažovani za rad u savetovalištu su psiholog, socijalni radnik (porodični terapeut) i defektolog. Savetovalište koje kontinuirano radi već četiri godine, finansira Ministarstvo za rad i socijalnu politiku.


STIZE IM VELIKA KOLICINA NOVCA: DO KRAJA MESECA\nSTIZE IM VELIKA KOLICINA NOVCA: DO KRAJA MESECA ovi znaci NECE IMATI PROBLEM sa PARAMA!\nZnaci zodijaka kojima stize velika suma novca\nPeriod do kraja meseca će nekim znacima pre svega obeležiti novčani dobici. Neke znakove do kraja meseca očekuju novčani dobici koji će jako veliki uticaj imati na njihove finansije. Naime, zvezde jako lepe vesti imaju za pripadnike znaka Raka, Lava i Strelca…\nDragi rakovi, nikada vama materijalne stvari nisu bile na prvom mestu, ali ste vi svesne važnosti novca u vremenu u kojem živimo. A vi trenutno imate problema sa finansijama. Međutim, mnogi vaši problemi sa finansijama će prestati da postoje i to već u periodu do kraja meseca. Upravo će vama period do kraja meseca obeležiti novčani dobici i to novčani dobici koji će vas kako iznenaditi, tako i aposlutno oduševiti. Ono što vas očekuje do kraja meseca jesu čak dva novčana dobitka. Prvo vas očekuje jedan manji novčani dobitak, pa vas posle toga pred sam kraj meseca očekuje i neverovatno bitan novčani dobitak.\nJedno je sigurno, a to je da će se vaša finansijska situacija u periodu do kraja meseca promeniti iz korena.\nDragi lavovi, vi ni sami ne znate šta da očekujete od perioda do kraja meseca. A vama će period do kraja meseca obeležiti nešto veoma lepo i značajno. Vama će period do kraja meseca obeležiti to što će mnogi vaši problemi sa finansijama prosto prestati da postoje. Mnogo problema sa finansijama vi imate trenutno, ali ti vaši problemi neće još dugo vremena potrajati.\nJednostavno će vas do kraja meseca svuda pratiti velika sreća zvezda i baš zbog toga ćete do novca dolaziti na razne načine i to veoma lako. Vi do kraja meseca nećete imati nikakvih finansijskih poteškoća, a to će vam svakako jako mnogo značiti. Zapravo će vama period do kraja meseca obeležiti novčani dobitak zbog kojeg će se vaša finansijska situacija promeniti iz korena.\nVama stiže jako značajna količina novca.


Maya Berović konačno pristala na duetsku pesmu!Pogledajte sa kim! – Balkan Life\nMaya Berović konačno pristala na duetsku pesmu!Pogledajte sa kim!\nAutor Dragan 25. aprila 2016., 00:00 1.6k pregleda 150 glasova\nIako je već deset godina na estradi, iako jedo sada, posebno kako je njena popularnost počela da raste, imala mnogo poziva za duetske pesme, Maya Berovićč do sada nije prihvatila ni jednu ponudu.\nZanimljivo je da su Mayu za duetske pesme, kako se priča, zvali i neki ljudi koji se visoko po popularnosti kotiraju na našoj estradi, ali ona nije poklekla, jer kako je u jednom intervjuu priznala, ne želi da snimi duet po svakiu cenu, ukoliko pesma nije dobra, pa makar joj isti nudio i neko ko se ne odbija.\nE pa, izgleda da se prava pesma pojavila, jer će se duetska pesma pojaviti uskoro, a kako saznajemo u pitanju je duet sa Bubom Corelli i Jala Brat.\nJala je učesnik Bosne i Hercegovine na ovogodišnjem Eurosongu, zajedno sa Deenom i Anom Rucner, a da li je to presudilo na Mayinu odluku ili joj se ipak pesma zaista svidela, videćemo i čuti uskoro, kada Maya progovori o ovom duetu.\nZa sada samo objavljuje slike sa njima na svojim stranicama na društvenim mrežama.\nPrethodni članak KOJA LI ĆE BITI IZBAČENA? – Goga, Dušica i Sandra nominovane!\nNaredni članak ZA GOGU 48 POSTO GLASOVA – Seksi Sandra izbačena sa imanja!\nZA GOGU 48 POSTO GLASOVA – Seksi Sandra izbačena sa imanja!


Cvijanovićeva i Malešević poručili da će djeca dobiti potrebnu pomoć - Glas Srpske\nSrna 14.09.2018 14:30\nBanjaluka - Predsjednik Vlade Republike Srpske Željka Cvijanović i ministar prosvjete i kulture Dane Malešević poručili su da će Vlada Srpske obezbijediti svu potrebnu pomoć i podršku učenicima i nastavnicima Srednjoškolskog centra “Istočna Ilidža” koji su u Italiji imali saobraćajnu nezgodu.\nCvijanovićeva i Malešević razgovarali su sa direktorom Srednjoškolskog centra “Istočna Ilidža” Brankom Kovačević, koja se nalazi sa učenicima koji su tokom povratka sa ekskurzije doživjeli saobraćajnu nezgodu u Italiji.\n“Povrijeđeni učenici su hospitalizovani u lokalnoj bolnici i niko nije zadržan na daljem liječenju. Po kompletiranju medicinske dokumentacije, učenici će biti smješteni u hotel. Roditelji učenika su o svemu obaviješteni”, saopšteno je iz Ministarstva.\nUčenici Srednjoškolskog centra “Istočna Ilidža” vraćali su se sa ekskurzije iz Španije, a u ranim jutarnjim časovima kod Breše u Italiji dogodila se saobraćajna nesreća u kojoj je učestvovao jedan od autobusa koji je prevozio učenike.


Toyota obezbeđuje 3.700 vozila za potrebe Olimpijade i Paraolimpijade - Auto Republika\nToyota navodi da će čak 90% flote automobila namenjene potrebama u orgnizaciji i održavnju Olimpijskih i Paraolimpijskih igara u Tokiju biti elektrifikovana, s ciljem postizanja veoma strogih emisionih ciljeva.\nOrganizatorima će biti stavljeno na raspolaganje 3.700 Toyota tokom sledeće godine a japanski proizvođač je posebno ponosan na to da korišćenje te flote automobila neće ostaviti značajan negativan trag na prirodno okruženje.\nInženjerski timovi najvećeg proizvođača automobila iz Zemlje izlazećeg Sunca su se potrudili da za ovu specijalnu namenu razviju i određena nespecifična vozila koja će služiti učesnicima globalno najvažnijih manifestacija zakazanih za sledeću godinu uz mesto održavanja u Tokiju.\nFlota od 3.700 vozila će biti popunjena primercima baterijskih vozila, kako čisto električnih tako i hibridnih. Zatim će tu svoje mesto naći i pripadnici FCEV segmenta, poput modela sa naslovne fotografije Mirai, na primer. Olimpijada neće moći proći ni bez Priusa, ali ni bez čudnih prevoznih sredstava koja teško da se mogu nazvati automobilima.\nŠto se strukture samog voznog parka koji će biti stavljen na raspolaganje tiče, Toyota tvrdi da će oko 500 četvorotočkaša iz FCEV klase biti u pogonu, a da će biti u funkciji i 850 baterijskih vozila, što je praktično rekordan broj u dosadašnjoj istoriji Olimpijskih igara.\ntags: EV Mirai Olimpijada u Tokiju toyota Toyota sponzor Olimpijade\nprevious Škoda otvorila najsavremeniju lakirnicu za automobile u Evropi\nnext Najveći akcionar Tesle smatra da Mask kompaniji nanosi više štete nego koristi\nZar nisu stopirali FCEV program posle one eksplozije od pre par meseci?\nPrva fabrika baterija u Indiji ugrožava monopol Pekinga


Lakše na odmor — Srbija dobija uredbu o letovanjima - 13.06.2015, Sputnik Srbija\nMinistar trgovine, turizma i telekomunikacija Rasim Ljajić izjavio je danas da očekuje će Vlada na narednoj sednici usvojiti uredbu o olakšicama za letovanje u... 13.06.2015, Sputnik Srbija\nvesti, ekonomija, srbija, rasim ljajić, vlada srbije\n19:05 13.06.2015 (Osveženo: 16:19 05.10.2015)\nMinistar trgovine, turizma i telekomunikacija Rasim Ljajić izjavio je danas da očekuje će Vlada na narednoj sednici usvojiti uredbu o olakšicama za letovanje u Srbiji i najavio da će građani dobijati vaučere od 5.000 ili 6.000 dinara isključivo za usluge smeštaja.\n„Naredne nedelje, kada usvojimo tu uredbu, uputićemo javni poziv svim hotelijerima ili vlasnicima turističkih objekata, seoskim domaćinstvima da se prijave da li žele da učestvuju u akciji, odnosno da li žele da prihvate vaučer. Ne možemo mi nikoga da nateramo“, rekao je Ljajić na TV Pink.\nPrecizirao je da će vaučer biti isključivo namenjen za plaćanje usluge smeštaja, odnosno dela usluge, s obzirom na to da će njegova vrednost biti oko 5.000 ili 6.000 dinara, i istakao da će građani moći da borave na odmoru najmanje četiri dana.\nOve povlastice se, kako je rekao, odnose na sve penzionere, sve nezaposlene i sve one koji primaju platu do 60.000 dinara.\n„Želimo da promovišemo one turističke destinacije koje nisu u top 5 u Srbiji, kao što su neke planine, banje, seoska turistička domaćinstva, mesta mimo Beograda, jer glavni grad nosi turizam“, rekao je Ljajić.\nGovoreći o stanju u turizmu i problemima, Ljajić je rekao da u Srbiji postoji više od 120 turističkih organizacija, a da mnoge od njih nikako ne služe svojoj funkciji, već pretežno služe za zapošljavanje političkih kadrova na lokalnom nivou.\nMinistar je ocenio da nema potrebe da u svakoj opštini u Srbiji postoji turistička organizacija, jer nemaju sve opštine turistički potencijal.\nLjajić je rekao da će novim zakonom biti pooštreni uslovi za formiranja turističkih organizacija, pa će tako u nekim slučajevima nekoliko opština morati da se udruži kako bi osnovale jednu organizaciju.\nGovoreći o velikom broju hostela koji se masovno otvaraju, ministar je najavio i da će u tom delu doći do izmene zakonske regulative, te će ubuduće preduslov za otvaranje hostela biti saglasnost skupštine stanara.\n15:19U Srbiji za 24 sata još 18.006 zaraženih na virus korona


RADO IDE SRBIN U VOJNIKE · Kraljevo.online\nNASLOVNA DRUŠTVO RADO IDE SRBIN U VOJNIKE\nMinistarstvo odbrane objavilo je Javni oglas za prijavu kandidata za dobrovoljno služenje vojnog roka sa oružjem i kandidata za slušaoce kursa za rezervne oficire Vojske Srbije.\nUslovi koje kandidadat mora ispuniti su da je državljanin Republike Srbije, da nije osuđivan na kaznu maloletničkog zatvora ili bezuslovno na kaznu zatvora zbog krivičnog dela, da se ne vodi krivični postupak zbog krivičnog dela za koje se goni po službenoj dužnosti, da je zdravstveno sposoban za vojnu službu, da nije odslužio vojni rok sa oružjem i da ima mesto prebivališta na teritoriji Republike Srbije.\nPored opštih, kandidat za slušaoca kursa za rezervne oficire mora ispunjavati i dodatne uslove, a to su da ima završene osnovne akademske studije, odnosno osnovne strukovne studije od značaja za Vojsku Srbije, da ispunjava uslove propisane za regrute koji se upućuju u posebne jedinice Vojske Srbije i da ima pozitivnu bezbednosnu proveru.\nDa mogu opet bih otisao na jedno 6 meseci glavu da odmorim. 🙂\nGde prestaje logika, tu nastaje vojska!\nReply to Andrija Markovic\nNapustaju ljudi pa im trebaju nove zrtve !!!


A protester beats a drum during a Belarusian opposition supporters' rally protesting the official presidential election results in Minsk, Belarus, Sunday, Sept. 20, 2020.\nČim bjeloruski demonstranti završe svoje dnevne proteste na ulicama, pokret prelazi na internet da razmotri taktiku i počne planiranje sljedećeg kursa djelovanja, piše redakcija Radija Slobodna Evropa na engleskom jeziku.\n"Zapažanja od juče", napisao je korisnik društvene mreže Telegrama pod imenom Byternity 21. septembra, nakon okupljanja posljednjeg vikenda i masovnih hapšenja. "Kod opere se mali broj ljudi odvojio od kolone, neki da se odmore, neki se spremaju da odu, i u to vrijeme je mnogo autobusa vozilo tik iza kolone. Poslije toga, počeo je lov na ljude sa simbolima koji su se izdvojili".\nTa informacija je stigla iz jedne od desetina grupnih četova kojima demonstranti pristupaju na kodiranoj aplikaciji za razmjenu poruka Telegram kako bi prenijeli poruke gradovima, fabrikama i specifičnim lokacijama širom Bjelorusije.\nČetovi su samo jedan od modernih resursa koje demonstranti koriste da pokažu jedinstveni front nasuprot predsjednika Aleksandra Lukašenka, za kojeg tvrde da je ukrao predsjedničke izbore 9. avgusta.\nRizici su veliki, budući da su opozicioni lideri poput Marije Kalesnikave uhapšeni pošto su optuženi da su koristili medije i internet za organizovanje protesta. Bjelorusi, međutim, prkose vlastima koristeći internet da otkriju identitete pripadnika bezbjednosnih službi koji učestvuju u suzbijanju demonstracija, regrutuju volontere, dijele vijesti i informacije i razmatraju strategije i metode mirnog protesta.\nNakon što je nekoliko hiljada žena u maršu u Minsku 19. septembra naišlo na nasilje specijalnih policijskih snaga i hapšenja, hakeri su odgovorili objavljivanjem imena i ličnih podataka 1.000 policajaca.\n"Ako se hapšenja nastave, nastavićemo da objavljujemo podatke", naveli su hakeri u saopštenju na različitim Telegram kanalima, uključujući Nexta Live, medij koji je uspješno koristio tu društvenu mrežu da izbjegne strogu kontrolu medija u Bjelorusiji.\nMinistarstvo unutrašnjih poslova uzvratilo je prijetnjom da "snage, sredstva i tehnologije kojima raspolažu organi Ministarstva unutrašnjih poslova omogućavaju identifikovanje i procesuiranje ogromne većine odgovornih za objavljivanje ličnih podataka na internetu".\nMeđutim, 21. septembra, poslije stotina novih hapšenja, kanal Crna knjiga Bjelorusije bio je ispunjen svježim slikama, kućnim adresama i brojevima telefona policajaca i sudija za koje se tvrdi da su učestvovali u represiji na demonstrantima.\n"Prijatelji, danas su dželati opet prešli granicu", navedeno je u poruci na tom kanalu na kraju dana. "Otimali su ljude na ulici (čak i trudnu djevojku), pucali, bacali suzavac".\nKanal, koji sebe opisuje kao bazu u Minsku i okolini za "ugrožene vrste: specijalnu policiju, saobraćajnu policiju, trupe Ministarstva unutrašnjih poslova i druge snage bezbjednosti", obezbjedio je linkove za čitaoce u gradovima kao što su Minsk, Brest, Grodno, Gomelj, Vitebsk i drugi da šalju informacije o navodnim zlostavljačima.\n"U okružnim i regionalnim gradovima možemo da vratimo vladavinu zakona u bliskoj budućnosti", navodi se u postu.\nNa internetu, na vidjelu\nAdministratori internet foruma dobro znaju da posjetioci nisu samo demonstranti.\nZaglavlje Čet grupa za Minsk, zajedničkog Google dokumenta na kojem se nalaze linkovi za grupe povezane sa specifičnim lokacijama, upozorava članove da računaju na to da zaposleni u Ministarstvu unutrašnjih poslova prate svaku internet diskusiju s više od 50 ljudi.\n"Glavna stvar je", upozorava se, "da se ne krši Krivični zakon" i da se korisnici drže diskusija o ključnim pitanjima "s aktivistima koje lično poznaju i kojima vjeruju".\nDozvoljene stvari u diskusiji uključuju mjesta za sastanke, napore da se oda počast ubijenim demonstrantima, šta da se nosi na demonstracijama, situacija pritvorenih i alternativni načini iskazivanja protivljenja vlastima, poput odbijanja plaćanja lokalnih poreza.\nByternty je tako u jednoj čet grupi izneo savjet demonstrantima da se "sakrije sve" što bi nekog moglo razotkriti kao demonstranta, kako bi izbjegli hapšenje poslije protesta.\nDrugi korisnik je predložio da se demonstranti drže zajedno. "Gomila od hiljadu ljudi povezanih ruku je zastrašujuća stvar", napisao je korisnik koji se identifikovao kao MG. "Da, uzeće nekoga, ali mnogo je sigurnije ostati u zbijenim redovima".\nTelegram kanal Bjelorusija mozga raspravlja o prisustvu provokatora i o tome kako bi demonstranti mogli da se zaštite u skladu sa sveukupnim opozicionim "Planom pobjede".\nPrema jednom postu s opozicionog kanala, korisnici Telegrama treba da uklone brojeve telefona i lične fotografije, a idealno bi bilo da se naprave novi nalozi pomoću stranih SIM kartica, dok bi demonstranti trebalo da u saradnji s upravnicima zgrada osiguraju svoje stambene zgrade od pripadnika bezbjednosnih službi.\n"Mora se osigurati da niko osim stanara ulaza i njihovih prijatelja ne može ući", navodi se u planu. "Ako bezbjednosne snage ipak dobiju pristup, pokušajte da zamijenite interfon ili čipove, i ne dajete ih nikome osim samim stanarima".\nAko upravnici zgrada nisu voljni da sarađuju u ovoj ili drugoj taktici, poput instaliranja nadzornih kamera u ulazima ili blokiranja ulaza auto krntijama, "to je još jedan razlog da se ne plaćaju računi za komunalne usluge", dodaje se u postu.\nBezbjedno je u gomili, navodi se na kanalu u savjetu demonstrantima da se drže u grupama od najmanje 10 do 20 ljudi i da se sami ne upuštaju u aktivnosti poput uklanjanja zastava.\nNa kraju krajeva, dodaje se, u suočavanju s Lukašenkom "to je jedan za sve i svi za jednog!"


RIGOROZNIJA PRAVILA ZA ZAKUP DRŽAVNOG ZEMLJIŠTA – Portal NAŠE SELO\nStočarima se ukidaju privilegije ako oranice ne koriste za proizvodnju hrane za životinje\nMinistarstvo poljoprivrede usvojilo je izmenjeni Pravilnik o uslovima i postupku davanja u zakup i na korišćenje poljoprivrednog zemljišta u državnoj svojini.\nPooštrenim uslovima država će između ostalog pokušati da pomiri interese ratara i stočara, jer je u ovom delu bilo najviše zamerki. Tako će ona gazdinstva, koja do državnih oranica dolaze po pravu prečeg zakupa na osnovu stočarstva, zemljište morati da koriste isključivo za proizvodnju hrane. I to uzgajajući one kulture koje se koriste za ishranu domaćih životinja na osnovu kojeg je gazdinstvo steklo pravo zakupa. Do sada se događalo da su pojedini stočari državno zemljište, koje su dobili pod privilegovanim uslovima, kasnije nelegalno nudili u podzakup i ostvarivali zaradu.\nU Srbiji je u opticaju za zakup oko 515.000 hektara državne zemlje, a prema poslednjim podacima izdato je nešto manje od 300.000 hektara. Nedavno je najavljeno da će do jeseni biti završene i izmene Zakona o poljoprivrednom zemljištu a cilj je da se povećaju površine državnih oranica izdatih u zakup.


InfoBrcko.com - SNSD Brčko mališanima podijelio paketiće povodom predstojećih praznika\nSNSD Brčko mališanima podijelio paketiće povodom predstojećih praznika\nSNSD Brčko mališanima podijelio paketiće povodom predstojećih praznika\tIstaknuto\nOpštinski odbor saveza nezavisnih socijaldemokrata je povodom predstojećih praznika u brčanskom Domu kulture tradicionalno upriličio podijelu paketića najmlađim sugrađanima Brčkog, a kao dio zabavnog programa organizovana je i predstava za djecu.\nPredsjednica Aktiva žena SNSD -a Slobodanka Ćurčić ističe da je veoma važno brinuti o mladima, te da je ovo samo jedan od načina na koji to SNSD radi.\n"Sva ova djeca ovdje naš su podmladak, koji mi trebamo da njegujemo, jer ako nemamo mladih, nemamo ni ništa drugo. Uvijek morate obratiti pažnju na njih", rekla je Ćurčić.\nOna dodaje da nije bilo teško organizovati ovakav događaj, jer su svi članovi SNSD -a uvijek veoma organizovani i spremni da pomognu.\n"Mi to svake godine radimo i Opštinski odbor SNSD - a, Aktiv žena i naša omladina veoma su jaki i hoće da rade, požrtvovani sušto se tiče svega toga, a dovoljno je bilo da pozovemo naše članstvo i evo već 650 mališana je večeras tu sa nama", dodala je Ćurčić.\nPredsjednik OO SNSD Brčko Đorđa Kojić naglasio je da ne može bilo koja stranka organizovati ovako masovnu dodjelu paketića i okupiti toliko ljudi.\n"Ja sam rekao, ovo samo mogu pobjednici, a SNSD je pobjednik ovih izbora, onih prethodnih i sigurno će biti pobjednici još dugo dugo godina, a to govori i ogroman broj ljudi koji se okupio danas, negdje oko 650 mališana, a isto toliko i njihovih roditelja", rekao je Kojić.\nKojić je dodao i da je SNSD kako u Brčkom, tako i u Republici Srpskoj jedna ogromna snaga i jedan ogromni potencijal.\n"Ja sam takođe rekao da mi to ne radimo pred izbore. Izbori su bili prije dva mjeseca, do lokalnih izbora ima negdej dvije godine, mi ovo radimo jer želimo da obradujemo naše mališane i njihove roditelje", rekao je Kojić.\nOn je dodao da je SNSD paketiće dijelio i prošle, a da će dijeliti i svake naredne godine, bez obzira na izbore.\n"SNSD inače radi sa svojim građanima, sa svojim ljudima. Planiramo da negdje koncem januara krenemo u obilazak naših mjesnih odbora, dakle mi moramo stalno da djelujemo, da obilazimo ljude, da čujemo šta su njihove potrebe, zahtjevi i da uradimo onoliko koliko možemo, a sigurno se može mnogo toga zajedno uraditi", rekao je Kojić.\nKojić je svim članovima i smpatizerima SNSD - a, kao i građanima Brčko distrikta čestitao Novu godinu, predstojeći pravoslavni Božić i sa zakašnjenjem katolički Božić koji je bio prije dva dana.


RTS :: Akvareli ruskog umetnika u valjevskoj galeriji\nSrbija danas Akvareli ruskog umetnika u valjevskoj galeriji\nutorak, 26. nov 2019, 16:40 -> 17:30\nAkvareli ruskog umetnika u valjevskoj galeriji\nU Internacionalnom umetničkom studiju "Radovan Trnavac Mića" u Valjevu otvorena je izložba akvarela Denisa Petrulenkova. Ovaj ruski umetnik srednje generacije živi u Smolensku, gde je i završio studije grafike.\nSvetlost sveća i kandila isijava sa akvarela Denisa Petrulenkova u Internacionalnom umetničkom studiju "Radovan Trnavac Mića" u Valjevu. Izložbom na kojoj dominiraju motivi duhovnosti i pravoslavlja, ruski umetnik pokazuje da pigmentima rukuje znalački i senzibilno.\nPetrulenkov potiče iz umetničke porodice iz Vitebska u Belorusiji, koji je u svetskoj istoriji umetnosti poznat kao rodni grad Marka Šagala.\n"Rusija, velika zemlja, dobra škola. Sve akademije su vrhunske", ističe Peđa Aćimović, organizator Međunarodnog bijenala akvarela. "To su jako školovani slikari koji izlaze sa tih akademija i koji su stvarno raznovrsni. Denis radi dosta na temu kosmonauta, pošto iz tog kraja odakle je i on, potiču veliki kosmonauti, kao što je Jurij Gagarin."\nNa Međunarodnom bijenalu akvarela u Beogradu 2016. godine među više od dve stotine autora Denis Petrulenkov bio je najuspešniji. Deo te velike izložbe mogla je da vidi likovna publika u valjevskom Internacionalnom umetničkom studiju.\n„Kako smo tada pokrenuli saradnju sa Galerijom ‘A’ i sa gospodinom Peđom Aćimovićem, organizatorom ovog Međunarodnog bijenala, on je sledeće godine u svojoj galeriji kao pobedniku akvarela organizovao ovu izložbu. Mi smo oduševljeni ovim radovima", kaže Mirjana Vojić, direktorka IUS "Radovan Trnavac Mića".\nAkvarel se smatra teškom tehnikom jer ne dopušta greške. Denis Petrulenkov, koji živi i stvara u Smolensku u Rusiji, crtačko umeće i kreativnost takođe iskazuje baveći se ilustracijom i grafičkim dizajnom.


Pogledajte NACRT ODLUKE O BUDŽETU Bora za 2021. godinu i POŠALJITE KOMENTARE\n04:55: AM nedelja 18 aprila, 2021\nPosted on 10. novembra 2020. at 12. novembra 2020. by Ist Media\nBOR – Gradsko veće grada Bora objavilo je Nacrt odluke o budžetu grada za 2021. godinu i o toj temi otvorilo javnu raspravu koja će trajati od 9. do 23 novembra.\nPozivamo sve građane, udruženja kao i stručnu javnost da se upoznaju sa radnim tekstom Nacrta Odluke o budžetu grada Bora za 2021. godinu i da daju predloge, sugestije i komentare, navodi se u pozivu za javnu raspravu.\nNacrt budžeta možete preuzeti na linku OVDE.\nBudžet za narednu godinu projektovan je na 2.187.764.011 dinara.\nUčesnici u javnoj raspravi su predstavnici organa Bora, građani, udruženja, stručna javnost, kao i druge zainteresovane strane.\nPredlozi, sugestije, inicijative i komentari dostavljaju se Gradskoj upravi grada Bora – Odeljenju za finansije putem elektronske pošte na adresu: [email protected] ili na adresu Gradska prava grada Bora – Odeljenju za finansije, Ul. Moše Pijade 3, sa napomenom: „Za javnu raspravu o Nacrtu odluke“ na obrascu koji se može preuzeti uz tekst Nacrta odluke.\nGradsko veće objavilo je i predlog nacrta odluke o naknadama za korišćenje javnih površina, gde možete videti cenovnik budućih parking zona a možete ga preuzeti na linku OVDE.\nPredlozi, sugestije, inicijative i komentari dostavljaju se Gradskoj upravi grada Bora – Odeljenju poreske administracije putem elektronske pošte na adresu: [email protected] ili na adresu Gradske uprave grada Bora – Odeljenju poreske administracije, sa napomenom: „Za javnu raspravu o Nacrtu odluke“ na obrascu koji se može preuzeti uz tekst Nacrta odluke.\nJavni poziv upućen je i za učešće u javnoj raspravi o Nacrtu Odluke o lokalnim komunalnim taksama, koji možete preuzeti na linku OVDE.\nPredlozi, sugestije, inicijative i komentari dostavljaju se Gradskoj upravi grada Bora – Odeljenju poreske administracije putem elektronske pošte na adresu: [email protected] ili na adresu Gradska uprava grada Bora – Odeljenju poreske administracije, Ul. Moše Pijade 3., sa napomenom: ,,Za javnu raspravu o Nacrtu odluke.\nInicijativa: Buka protiv diktature od ponedeljka sa ulice i ispred zgrada


U Doljevcu se otvaraju još dve fabrike, posao će dobiti oko 150 radnika, plus 70 sezonaca - Topličke Vesti\nDruštvoPoslednje VestiPreko plotaŽitorađa\nEkipa Topličkih Vesti24. januara 2018.\nDOLJEVAC- U Doljevac dolaze dva investitora koji će ponuditi nova radna mesta, kaže Goran Ljubić, predsednik ove opštine i pojašnjava da švajcarska firma treba da investira oko 9 miliona evra a grčki investitor, koji planira da otvori hladnjaču, oko 3 miliona evra.\nHladnjača koja će biti izgrađena u opštini Doljevac biće kapaciteta 1200 tona. Imaće i prateće objekte poput sušara i tunela. Uposliće u stalni radni odnos oko tridesetak radnika, dok će u sezoni uposliti još oko 70 radnika na određeno vreme, pretežno ženskog pola, u trajanju od oko 6 meseci.\n-U ovoj firmi proizvodiće se trilioni komada etiketa za proizvode svetskih brendova. Vlasnik ove firme, pored ispostave koju će otvoriti u našoj opštini, godinama unazad uspešno posluje i u Mađarskoj i Švajcarskoj, u Lucernu. Sve je u finalnoj fazi, što se tiče ovog investitora, i uskoro treba da dobije od naše države podsticaj u iznosu od oko 650 hiljada evra – kaže Goran Ljubić.\nOn nije žele da otkriva lokacije budućih fabrika dok i svaki najsitniji detalj ne bude dogovoren ali, kako kaže, jedno je sigurno, ove dve fabrike biće konkurencija Leoniju, što se upošljavanja radnika tiče, ali i plata i uslova rada.\nNa kraju je još dodao da će opština Doljevac, kao i svaki put, izađi u susret budućim investitorima. Ovoga puta obavezala se da dovede struju do budućih objekata i ovih dana treba da se okončaju dogovori sa niškim EPS-om o izgradnji dve nove trafostanice jačine oko 2 megavata.\n(Autor Marija Jovanović)\nIzabl Liz kaže:\n24. januara 2018. u 13:37\nSvaka Cast i sve najbolje !!!\n24. januara 2018. u 21:38\nDa se narod snrzne a partijski foteljasi na budzetu da primaju platu.


Pravila o zaštiti privatnosti – Grid Inn Hotel, zvanični veb sajt | Hoteli u gradu Seul\nOva Izjava o zaštiti privatnosti se odnosi na veb sajt www.gridinn.co.kr koji je u vlasništvu i kojim upravlja objekat Grid Inn Hotel. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.gridinn.co.kr. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na gridinn@naver.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na gridinn@naver.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na gridinn@naver.com . Takođe, svoja pitanja i nedoumice možete da uputite lokalnim organima za zaštitu podataka.


"Dogovorili smo se da pomognemo svuda gde možemo, i kroz pomoć srpskih kompanija, ali i kao Vlada Srbije", rekla je Mihajlović nakon sastanka sa ambasadorkom Kine Čen Bo i predstavnicima kineskih kompanija koje rade u Srbiji.\nAmbasadorka Čen rekla je da se stabilizuje situacija u vezi sa epidemijom korona virusa, ali da je ona uticala ne samo na svetsku kinesku i svetsku ekonmiju već i na dinamiku zajedničkih velikih projekata u Srbiji zbog nedostatka radnika i inženjera iz Kine, ali i isporuka opreme i materijala iz Kine.\n"Prijateljstvo između Srbije i Kine je čelično. Kao što je Kina uvek bila uz Srbiju u lepim i manje lepim trenucima, tako je i Srbija uvek uz Kinu i u lepim i manje lepim trenucima i kada se Kina bori protiv tog virusa", poručila je ministarka Mihajlović.\n"Kineski radnici su za nas veoma važni pošto rade na najvećim infrastrukturnim projektima", rekla je Mihajlović i podsetila da su oni sada angažovani na izgradnji brze pruge, da rade na deonici autoputa Preljina - Požega i drugim projektima.\n"Imamo puno razumevanje za sve probleme kineskih kompanija i nastalu situaciju", naglasila je Mihajlović i poručila da Srbija želi Kini da se izbori sa epidemijom.\nZahvalila je potpredsednici vlade Mihajlović i Vladi Srbije na spremnosti na pomoć i podršku kineskim kompanijama. Kako je rekla, kineske kompanije su već preduzele sve mere da smanje negativni uticaj epidemije na njihovo poslovanje. Čen je uverena da će kineske kompanije svesti uticaj epidemije na zajedničke projekte na minimum.\n"Uverena sam da ćemo posle epidemije imati još više prilika za našu saradnju", rekla je ambasadorka Kine i zahvalila i građanima i medijima u Srbiji na solidarnosti s kineskim narodom koji se suočava s teškim trenucima.


Rusija: Amerika nastavlja sa švercom sirijske nafte - Sputnjik Srbija\n20:00 27.04.2021 (osveženo 20:01 27.04.2021) Preuzmite kraći link\nJednostrane sankcije, uvedene Siriji, nanose štetu običnim Sirijcima, ali ne ometaju SAD da se bave švercom nafte, izjavio je zamenik šefa ruske diplomatije Sergej Veršinjin, govoreći na debati SB UN o zaštiti civila tokom ratnih sukoba.\n„Sankcije protiv Sirije se pojačavaju, čak bez obzira na pozive državnog sekretara UN da se olabave restrikcije zbog pandemije virusa korona. Kao rezultat, prema podacima UN, danas 90 odsto stanovnika Sirije živi ispod ivice siromaštva, a 70 odsto nema pristup hrani“, izjavio je zamenik ministra.\n„Pri tom, restrikcije ne ometaju Amerikance koji su okupirali naftna polja i poljoprivredna gazdinstva sa druge strane Eufrata da povećavaju šverc i nelegalnu trgovinu naftom i pšenicom“, naglasio je on.\nPodsetimo, SAD i njihove savezničke kurdske snage kontrolišu 90 odsto zaliha sirijske nafte i više od 50 odsto sirijskog gasa. Ta nalazišta se nalaze u istočnom delu zemlje u provincijama Dejr el Zor, Raka i Hasaka.


Na hirurški sto u Sarajevu će ponovo leći 15. februara, javlja portal iz Bosne i Hercergovine "Dnevni avaz". U novembru je imao dve hirurške intervencije u razmaku od nekoliko dana, a treća je potvrđena i od strane fudbalskog saveza BiH.\nPodsetimo, po povratku iz Španije krajem novembra je posle bolova Prosinečki hospitalizovan. Utvrđeno je da je neophodna hitna operacija, koja je trajala četiri sata. Sedam dana je proveo na intezivnoj nezi, a onda je pušten kući. Nakon nekoliko dana je usledio novi šok - rana je sporo zarastala, pa je 1. decembra ponovo morao da ide "pod nož".\nPosle nje je gotovo dve nedelje proveo u bolnici, a očekivalo se da se nađe na klupi Bosne i Hercegovine na meču kvalifikacija za Evropsko prvenstvo protiv Jermenije, koji je zakazan za 23. mart.


U svijetu 7.520 slučajeva novog gripa u 34 zemlje\nNajmanje 73 osobe su umrle od gripa A tipa (H1N1) širom svijeta, dok je u 34 zemlje ukupno zabilježeno 7.520 slučajeva novog gripa, podaci su Svjetske zdravstvene organizacije (SZO) i američkog Centra za kontrolu i sprečavanje bolesti. Od 73 umrlih, 66 ljudi je preminulo u Meksiku, pet osoba u SAD i po jedna u Kanadi i Kostarici. Zvaničnici navode da su preminuli u Kanadi, SAD i Korstarici imali i drugih zdravstvenih tegoba. SZO je saopštio da je u 34 zemlje ukupno potvđeno 7.520 slučajeva oboljevanja, najviše u SAD i Meksiku. Ovaj podatak ne obuhvata Ekvador, Maleziju i Peru gde su nedavno zabilježeni prvi slučajevi. Američki Centar za kontrolu i sprečavanje bolesti je saopštio da je u 47 američkih saveznih država zabilježeno ukupno 4.714 potvrđenih i mogućih slučajeva, navodi Onasa.


Najuspješnijih pet članova Univerzitetskog karate kluba „Vrbas“ Banjaluka na prvenstvima Republike Srpske i Bosne i Hercegovine, zahvaljujući kompaniji Grand Trade, naredne sedmice putovaće i na Svjetski kup u Poreč. Za odlazak na četvorodnevno takmičenje „Karate 1-Youth League“ pod okriljem Svetske karate federacije kompanija Grand Trade u potpunosti je finansirala troškove puta i službenog smještaja, koji zadovoljava propozicije Svjetske karate federacije u skladu sa trenutnom epidemiološkom situacijom.\nBio je to i jedan od uslova da se karatisti banjalučkog kluba „Vrbas“ takmiče među mnogobrojnim učesnicima iz više od 70 država. Trener Boris Jeličić, koji kao svjetski šampion iz 2001. godine, predvodi ekipu na takmičenju, kaže da je za takmičare i karate klub „Vrbas“ Banjaluka veoma važno učešće na Svjetskom kupu i ogroman podsticaj za dalje pobjede u sportu, koje samostalno ne bi mogli da finansiraju.\n„Sama činjenica da bude oko 3.000 takmičara iz preko 70 država govori koliko je jako takmičenje i u tom uzrastu je i najjače. To je bodovno takmičenje i ovo su mlađe kategorije, kadeti. U ovim ovakvim uslovima koji su jako teški za komplet sport u Republici Srpskoj i BiH, svaka pomoć znači, pa i ona najmanja. Ovo je značajna pomoć, obezbjeđena su nam sredstva za prevoz, smještaj i ishranu, ustvari, obezbjeđen nam je kompletan iznos za sam odlazak. “ , kaže trener i predsjednik Univerzitetskog karate kluba „Vrbas“ Banjaluka Boris Jeličić.\nKlub će nastupiti u kategorijama „U-14 borbe“ uzrasta 12 i 13 godina sa tri takmičara i „Kadeti borbe“ uzrasta 14 i 15 godina sa jednim takmičarom. Takmičenje je uvršteno u zvaničan kalendar Svjetske karate federacije i bodovi koje takmičari osvoje plasmanom ili učešćem računaće se u sistemu bodovanja za plasman na olimpijske igre. U kompaniji Grand Trade, koja je pomogla finansiranje učešča takmičara, svjesni su značaja takmičenja koje mlade karatiste podstiču za dalji napredak u sportu.\n„Mladi karatisti kluba „Vrbas“ Banjaluka do sada su pokazali značajne rezultate u našoj državi i drago nam je da im možemo pomoći u njihovom daljem napredovanju u sportu. . Ovi mladi karatisti se već sada imaju cilj da punoljetstvo obilježe olimpijskim igrama. Smatramo da je baš u ovom trenutku veoma značajno da se ulaže u njihov dalji uspjeh, jer to svakako obogaćuje i njihovu karijeru, ali i našu domaću sportsku scenu.“, rekla je portparol kompanije Grand Trade Milana Sitničić.\nKarate klub „Vrbas“ Banjaluka osnovao je prije devet godina, šampion svijeta iz 2001. godine Boris Jeličić, sa drugoplasiranim na Evropskom prvenstvu održanom 2000. godine Daliborom Blagojevićem, te Boškom Latinovićem i Milanom Trkuljom. Tada su, još bez finansijske pomoći, otpočeli sa razvojem ideje o učenju djece osnovama karatea i bazičnim sportovima. Brojni članovi kluba do danas su ostvarili zapažene rezultate na domaćoj i međunarodnoj sportskoj sceni.\n"Grand Trade" obezbijedio nova vrata javnoj kuhinji "Mozaika prijateljstva"\n“Grand Trade“ nagradio studente Akademije umjetnosti


Šoping veče u Novom Pazaru - SandzakHaber.Net , Sandžačke Internet Novine !\nNaslovna Zabava Šoping veče u Novom Pazaru\nŠoping veče u Novom Pazaru\nOd Redakcija - 5. Jula 2013. 0 147 Podeli na Fejsbuku\ntweet Kulturnim i zabavnim programom Gradskog folklornog ansambla večeras će u centru Novom Pazaru biti otvoreno Šoping veče, rekao je radiju Sto plus direktor Kulturnog centra Husein Memić.\nOn je dodao da će u okviru ove večeri Novopazarcima biti otvorena vrata velikog broja butika i radnji u kojima će moći da kupuju po najpristupačnijim cenama do sada.\n“Ovo je dobra prilika da našim sugrađanima i turistima priredimo jedan ovakav događaj gde će po niskim cenama moći da pazare kvalitetnu robu, dok će ovdašnji prodavci imati priliku da zarade. Nadam se da će svi koji večeras budu šetali ulicama Rifata Burdžovića, 28.Novembra i Stevana Nemanje biti zadovoljni”, kazao je radiju Sto plus Memić.\nOn je dodao da će ulica Rifata Burdžovića, u kojoj će biti otvoreno Šoping veče, od 18.00 sati biti zatvorena za saobraćaj.\nOrganizatori manifestacije, koja se ove godine održava po drugi put, su Kulturni centar, Turistička organizacija i Kancelarija za mlade.\nKLJUČNE REČIhusein memickancelarija za mladeKulturni centarnovi pazarseadetin mujezinovicsopingsoping veceturisticka organizacija PODELI\ntweet Prethodni tekstPočinje zagrevanje za Lovefest – gradski bedemi Novi PazarSledeći tekstTrofejni atletičar Novog Pazara na ivici egzistencije Redakcija\tPOVEZANE OBJAVEVIŠE OD AUTORA


gmilic – Pouzdanost 2018\nNarušena likvidnost jedna je od najvećih opasnosti za tržište i može izazvati ozbiljne probleme kako za firme, tako i za domaću privredu u cjelini. Zato pouzdane kompanije moraju imati posebno mjesto u poslovnom svijetu, a jedan od značajnijih pokretača pozitivnog poslovnog okruženja i veliki generator poslovne motivacije za najuspješnije...\nOd 32.292 kompanije koje su predale završne godišnje finansijske izvještaje u protekloj godini, samo njih 4.511 može se pohvaliti da su zadovoljile stroge kriterije bonitetno pouzdanih. Svojim uspješnim, transparentnim i odgovornim poslovanjem, te ostvarujući rast svih ključnih parametara pokazali su da na tržištu Bosne i Hercegovine posto...\nExpress Courier d.o.o. – licencirani zastupnik za UPS u BiH – drugu godinu zaredom ponosni je specijalni partner konferencije ’’Pouzdanost’’ i dobitnik prestižnog priznanja koje se dodjeljuje bonitetno pouzdanim kompanijama. Pokazale su to stručne analize zasnovane na isključivo konkretnim rezultatima poslovanja i uokvirene u međ...\nNije važno da li ste mala ili velika kompanija – pouzdanost je univerzalna vrijednost, a kada govorimo o projektu ”Pouzdanost” zasnovana je isključivo na konkretnim rezultatima analize poslovanja koji su uokvireni u međunarodno priznate standarde i kriterije. LRC BIS je prije četiri godine pokrenuo ovaj projekt vjerujući u snagu bh. k...\nNajveća bonitetna kompanija u BiH – LRC d.o.o. u saradnji sa Poslovnim novinama, već četvrtu godinu zaredom realizira projekt ”POUZDANOST”, s ciljem da se na domaćem tržištu identificiraju firme koje bilježe natprosječne poslovne rezultate, a od 32.292 bh. kompanije, njih 14 posto (4.511), ispunilo je kriterijume bonitetno pouzdanih....\nInformacije o finansijskom poslovanju, poslovnim analizama i rizicima, ključni su podaci za donošenje kvalitetnih odluka kompanija, ali i jasan pokazatelj ekonomske stabilnosti jedne zemlje. Upravo zbog toga, najveća bonitetna kompanija u BiH – LRC d.o.o. u saradnji sa Poslovnim novinama, već četvrtu godinu zaredom realizira projekt ”POUZD...\nAko u životu želite nešto postići, morate imati snove. Što ambicioznije postavite svoje ciljeve veće su šanse da dotaknete zvijezde, jer ambicije i pouzdanost najvažnije su karakteristike uspješnih ljudi. Ovu teoriju u praksi je dokazao ugledni biznismen i vlasnik kompanije “Rimac Automobili” Mate Rimac,...\nPouzdanost, kao jedna od najbitnijih kategorija društvenih vrijednosti, ključni je faktor za uspjeh u svim segmentima i oblastima društvenog života. Biti pouzdan suprug(a), roditelj, prijatelj(ica) ili poslovi partner, znači imati neizmjerno povjerenje, ugled i respekt ljudi koji vas okružuju. Stoga je ova kategorija izuzetno važna u poslovn...\nSpecijalni partner projekta je i bonitetno pouzdana kompanija “Express Courier” licencirani zastupnik za UPS u BiH, koja od samog početka daje punu podršku projektu POUZDANOST 2017. “Poslovni ambijent nije na zadovoljavajućem nivou i zaista moramo biti...\nPrioritetni cilj projekta “Pouzdanost” je umrežavanje (networking) najuspješnijih kompanija, koje je postalo standard u poslovnoj komunikaciji i odnosima. S tim u vezi, kompanija LRC je izradila mobilnu aplikaciju bonitetne pouzdanosti “Pouzdanost NetWork” putem koje će kompanije imati mogućnost ostvarivanja međusobne komunikacije i ev...


Podrška za Vranjske - Mašina\nMašina 09.08.2019. 19.09.2017.\nIspred zgrade vlade Republike Srbije večeras se skupilo oko dve stotine, pretežno medijskih radnika i radnica, ali i drugih ljudi koji su izrazili svoju podršku Vranjskim.\nNakon dvadeset tri godine postojanja Vranjske su 18. septembra prestale sa izlaženjem i u štampanom i u elektronskom izdanju što je rezultat stalnih političkih i finansijskih pritisaka s kojima se ovaj lokalni medij suočavao. Kako bi skrenuo pažnju medija i javnosti na ovaj lošu situaciju u medijima i dešavanja u Vranjskim urednik i izdavač ovog glasila i doskorašnji predsednik Nezavisnog udruženja novinara Srbije, Vukašin Obradović, danas je stupio u štrajk glađu. To je bio i povod održavanju ovog hitnog protesta ispred vlade na koji je pozvala Fondacija Slavko Ćuruvija.\nU saopštenju koje je uputio javnosti, Obradović svoj potez vidi kao poslednju šansu „da završi svoju novinarsku karijeru a da, u isto vreme, zadrži makar minimum ličnog poštovanja i dostojanstva“.\nTokom dana on je boravio zaključan u redakciji ne želeći da pusti nikoga unutra. Kako nezvanično saznajemo s njim su sada njegove kolege i koleginice i oni zajednički rade na uspostavljanju liste zahteva koja će biti upućena vlastima. Međutim, Obradović i dalje ne prekida štrajk glađu koji predstavlja rizik u njegovom zdravstvenom stanju.\nU zajedničkom saopštenju novinarska i medijska udruženja (NUNS, UNS, NDNV, LP, ANEM, AOM) upozoravaju „da je vlast u Srbiji ušla u novu, brutalnu fazu gušenja medijskih sloboda i zastrašivanja novinara“.\nOni dešavanja oko Vranjskih povezuju s drugim napadima na medije i novinare koji se dešavaju poslednjih dana. Podsećaju da su „portal Krik i njegov urednik Stevan Dojčinović izloženi zastrašujućem napadu vladajućeg Pokreta socijalista i pojedinih medija zbog objavljivanja istraživačkih priloga o stanu ministra odbrane Aleksandra Vulina“. Dok su „novinarke Antonela Riha, Nataša Mijušković i Jelena Obućina brutalna meta današnjeg Informera, koji ih naziva žutim RTS licemerkama i praktično poziva na obračun sa njima.“.\nGašenje Vranjskih, kao i mnogih drugih lokalnih medija u velikoj meri je posledica regulacije medijskog polja prema zakonima usvojenim 2014. godine. Kako smo ranije pisali medijski zakoni su stvorili političko pravni okvir daljoj privatizaciji medija i sve većoj koncetraciji vlasništva u tom polju. To je vodilo i razvijanju suptilnijih finansijkih i političkih metoda pritisaka na medije koji su sada prikriveni iza navodnih demokratskih procedura. Na primeru Vranjskih i konkursa za finansiranje medijskih produkcija u tom gradu se jasno vidi kako ta demokratska procedura može biti po zakonu ali istovremeno to ne znači da će njeni materijalni ishodi i proizvodi biti jednako demokratski. Na ovogodišnjem konkursu u Vranju od petnaest miliona dinara Vranjskim je dodeljeno svega 150.000 dinara što nije ni izbliza dovoljno za medijsku produkciju.\nTo je samo jedan od načina na koji političke i ekonomske elite mogu uticati na rad medija koji u svom radu otkrivaju i upozoravaju na dešavanja koja negativno utiču na društvo. Rad lokalnih medija je u tom smislu veoma važan pošto će oni često prvi primetiti loše poteze koji rade ljudi na političkim funkcijama ili štetne radnje na ekonomskom polju. Tako su i Vranjske redovno pratile situaciju na lokalu a jedan od poslednjih slučajeva koji je izazvao veliku pažnju javnosti je njihovo izveštavanje o sitaciji u fabrici Geox u Vranju.


Još jedna uspešna trka TRČ-a Trail Runners of Čačak - Ozonpress :: internet portal\nTag: Ovčar banja, TRČ, trka\nZa vreme vikenda Ovčar Banja je ugostila veliki broj zaljubljenika u prirodu i planinsko trčanje. Tako su po prelepom Kablaru svi zaljubljenici u prirodu oprobali svoje noge i na ovoj planini, u prvoj trci organizovanoj na ovaj način.\nTRČ – Dragan Stevanović\nPod sloganom 1. Trail OK Tril festival zdravog duha.\nKako je TRČ već dobro zapažen od drugih učesnika na trkama, tako i ovog puta nisu prošli a da neki od pehara nije završio kod njih.\nOvog puta ženski deo TRČ-a bio je uspešan. U trci na 13km Bojana Petrović osvojila je 2. mesto, dok je na 8km Jelena Borišić pobedila.\nSudeći po ovim rezultatima ovaj amaterski klub postaje sve ozbiljni medju aktivnim trkačima.\nJelena Borišić 1. mesto na 8km, Bojana Petrović 2. mesto na 13km\nSudeći po ovim rezultatima ovaj amaterski klub postaje sve ozbiljni medju aktivnim trkačima a takmičari TRČ-a sa željom isčekuju sledeće trke u svom gradu i na prelepim planinama Ovčara i Kablara.


U ovoj godini braka se najčešće dešavaju razvodi: Evo kako da sačuvate sklad i harmoniju u bračnoj zajednici! - emotivci.com\nPočetna / Novo / U ovoj godini braka se najčešće dešavaju razvodi: Evo kako da sačuvate sklad i harmoniju u bračnoj zajednici!\n– Važno je da supružnici dele isti vrednosni i kulturni okvir i upravo se razmimoilaženja u ovoj oblasti navode kao jedan od uzroka razvoda. Ako je pritom početak zajednice praćen finansijskim teškoćama, povoda za nerazumevanje u nestabilnim, odnosno nezrelim vezama i te kako ima. Sve to vodi međusobnom otuđenju partnera, sve lošijoj i manje sadržajnoj komunikaciji, udaljavanju i zahlađenju odnosa i na kraju do prekida zajednice – kaže psiholog.\nNije dobar znak ako par odmah po osnivanju zajednice ima negativna osećanja prema drugoj strani, pokazuje studija Univerziteta u Teksasu. Od 156 ispitivanih parova, nakon 13 godina zajedničkog života, 68 parova reklo je da je u srećnom braku, 32 para u nesrećnom, dok se 56 razvelo. Parovi koji su u srećnom braku delili su nešto zajedničko – tokom ranog razvoja zajednice imali su pozitivna osećanja prema partneru. I obrnuto, razvedeni su već na samom početku bili negativni jedni prema drugima, zbog čega su naučnici zaključili da prve dve godine zapravo predviđaju budućnost para. Naša sagovornica ističe da ako želimo da brak bude sigurna i stabilna luka, neophodno je da izgrađujemo vezu u kontinuitetu.


Region Autor:Vojislav Stevanović, N1 Beograd14. apr. 202113:21 > 22:2816 komentara\nNe postoji raskol unutar vladajuće koalicije u Crnoj Gori, kaže za N1 potpredsednik crnogorske vlade Dritan Abazović. On je naveo da niko u vlasti Crne Gore nije tražio promene Zakona o državljanstvu i da je na snazi onaj iz 2008. godine.\n„Razumem da opozicija potencira teme koje nije mogla da završi u svom mandatu kako bi unela razdor, a sa ciljem zaštite svog kapitala, ali to je morao da razume i ministar pravde Vladimir Leposavić“, objašnjava Abazović.\nOn smatra da je ministar „napravio prekršaj“, a da je do premijera Crne Gore Zdravka Krivokapića bilo „kako to vrednovati i u kojoj meri“. Sagovornik N1 kaže da je ministar morao da ima dozu senzibiliteta o određenim pitanjima. Kaže da se aktuelna Vlada Crne Gore predstavlja kao građanska opcija To je bio naš politički manifest, rekao je. Svi oni koji su 7. septembra potpisali sporazum znali su da staju iza određenih principa koji imaju svoj kolosek, rekao je i dodao – zna se šta je magistralni pravac.\n„On je doneo odluku i sad treba da vidimo kakve će ta odluka imati implikacije ukupno na odraz političke većine“, rekao je Abazović.\nN1: Ima li Vlada Crne Gore zajednički stav po pitanju Srebrenice?\nAbazović: Vlada ima zajednički stav da svi moramo poštovati odluke međunarodnih sudova. I ne samo međunarodnih sudova nego i svih onih odluka koje su na direktan ili indirektan način imale veze sa našom zemljom, prošle kroz naše institucije…\nAbazović je rekao da će njegova koalicija glasati za smenu, tačnije za predlog premijera. Navodi da su oni dobro sarađivali sa ministrom pravde. ali da je to političko pitanje. Kao potpredsednik Vlade moram da pratim šta je politika Vlade i čelnog čoveka Vlade Crne Gore, i ukoliko se sa tim jednog trenutka ne budem slagao, onda ne treba da sedim na ovom mestu, dodao je.\nGovoreći o pitanju državljanstva, Abazović kaže da ne zna zašto se protestovalo i tvrdi da niko nikada nije potegao pitanje promene Zakona o državljanstvu Crne Gore. Odgovorno stojim iza toga i mislim da su ljudi koji su izašli na ulice imali drugi motiv i iskoristili narativ koji je netačan, da bi predstavili neke svoje političke zahteve, dodao je. Sve što je bilo bila je informacija Ministarstva unutrašnjih poslova o implementaciji zakona iz 2008. godine, koji su doneli upravo ovi koji protestuju, kaže. „Niko nije tražio izmene zakona, samo je ministarstvo na zahtev građana imalo potrebu da uđe u pojašnjenje implementacije normi iz zakona iz 2008. godine. Nikad niko, nisam čuo ni u Vladi ni u parlamentu, računam i DPS, nisam čuo da je pokrenuo inicijativu za promenu zakona o državljanstvu ili o nekom drugom zakonu koje se odnosi na biračko pravo“, rekao je Abazović.\nNije istina da mi bilo kome želimo da uzmemo državljanstvo, a da damo – daćemo u skladu sa zakonom, dodao je. Zakon je iz 2008. godine – neće se dobiti državljanstvo ni lakše, ni teže nego što zakon predviđa, istakao je potpredsednik Vlade Crne Gore. Rekao je da sve što se priča – da je na nivou političkih fantazija – „da će 30, 40, 50 hiljada ljudi da dobije državljanstvo Crne Gore“. On podseća da se crnogorsko državljanstvo stiče tako što se neko odriče svog matičnog državljanstva.\nPogledajte ceo intervju sa potpredsednikom crnogorske vlade:\nCrna Goradritan abazovićVladimir Leposavić


Na zapadnom Balkanu EU vidi nezamisliv napredak\nBeta 3. septembra 2016. 20:35\nVisoka predstavnica Evropske unije za spoljnu politiku i bezbednost Federika Mogerini ocenila je danas u Bratislavi da je na zapadnom Balkanu vidljiv napredak kakav je pre nekoliko godina bio nezamisliv.\n„Moj cilj je da svaka zemlja zapadnog Balkana postigne takav napredak da proces evrointegracije u njima bude neopoziv. U tim zemljama se vidi napredak koji je do pre nekoliko godina bio nezamisliv“, kazala je Mogerini na Interparlamentarnoj konferenciji EU o spoljnoj politici i bezbednosti.\nMogerini, koja se sa šefovima diplomatija članica EU u Bratislavi danas sastala i sa ministrima spoljnih poslova zemalja kandidata, uključujući i sa šefom srpske diplomatije Ivicom Dačićem, posebno je istakla veliki rad zemalja zapadnog Balkana u kontroli migracijskog talasa i borbi protiv radikalizacije, ekstremizma i terorizma.\n„Moramo da vršimo pritisak da EU poboljša životni standard ljudi na zapadnom Balkanu“, kazala je Mogerini, javlja slovačka agencija TASR.\nTema evrointegracije zapadnog Balkana jedna je od dve glavne debate na konferenciji EU o spoljnoj politici, odbrani i bezbednosti, redovnom polugodišnjem zasedanju od 2. do 4. septembra u Bratislavi, glavnom gradu Slovačke koja do kraja godine predsedava EU.\nSlovačka je za konferenciju pripremila predloge zaključaka u kojima želi da nacionalni i Evropski parlament podrže proširenje EU na zapadni Balkan i pomognu regionalnu saradnju kako bi države zapadnog Balkana mogle da reše svoje eventualne sporove i prijateljskom duhu i ne unoseći ih u integracioni proces i EU.\nInterparlamentarna konferencija će takodje sutra, završnog dana zasedanja pozvati Evropsku komisiju da iskoristi sve instrumente i budžetske u okviru predpristupne pomoći da ojačaju proces evrointegracije u regionu zapadnog Balkana.


Otkup automobila za delove | Otkup automobila Beograd\nKada vaš automobil ili bilo koje drugo vozilo prestane da funkcioniše, kada više niste u mogućnosti da ga koristite kao do sada, kada niste sigurni da možete da ga prodate po odgovarajućoj ceni, na kraju opet imate još jednu opciju za razmatranje. Možete svoj stari automobil prodati za delove, jer sigurno postoji nešto što se od vašeg automobila može iskoristiti, ukoliko on već nije funkcionalan. Ukoliko niste sigurni kome treba da se obratite kada želite da prodate svoj automobil za delove, naša agencija vam je na raspolaganju.\nOtkup automobila za delove jedna je od popularnih usluga u našoj agenciji, koja se poslednjih godina sve više traži. Može se primeniti kod oštećenih automobila, havarisanih, kod automobila koji su previše stari i nisu u upotrebljivom stanju. Čak i kada vaš automobil više nije u voznom stanju, sigurno postoji neki njegov deo koji se može iskoristiti za popravku drugih automobila. Zato, nemojte još otpisati sasvim vaše vozilo, možda se deo njega može iskoristiti u neke korisne svrhe.\nKada je u pitanju otkup automobila za delove Beograd je veliki grad, u kome ima mnogo automobila, a ukoliko i vaš automobil više nije upotrebljiv, obavezno se javite nama, da procenimo da li njegovi delovi mogu da se iskoriste. Mi dolazimo kod vas, obavljamo procenu stanja i vrednosti vozila, a ukoliko se dogovorimo, nakon toga mi organizujemo transport vašeg vozila do naše lokacije.\nOtkup polovnih automobila za delove može biti idealno rešenje za vas, ukoliko želite da prodate svoje staro, dotrajalo, havarisano vozilo. Naša agencija vam nudi najbolje uslove otkupa, tako da sa nama uvek možete da budete na dobitku. Nudimo vam vrlo povoljne cene, odlične uslove otkupa i najprofesionalniju uslugu koju možete da pronađete. Javite se našoj agenciji što pre, koja vam nudi svu moguću pomoć i podršku prilikom otkupa vašeg automobila za delove. Pored automobila, vršimo otkup svih drugih vidova vozila, bez obzira na trenutno stanje u kome se nalaze.\nPlaćanje vršimo odmah po obavljenom poslu, tako da sigurno nećete dugo čekati na svoj novac, moći ćete da ga iskoristite u neke druge svrhe. Još danas rešite problem sa svojim starim automobilom, pozovite nas radi usluge otkup polovnih automobila za delove, i prepustite nama sve, prepustite nam da vam pokažemo kako su stvari vrlo jednostavne kada izaberete pouzdane poslovne partnere i proverenu agenciju.


Lav - mesečni horoskop za april 2015. Ljubav, posao, zdravlje, srećni datumi\nHome » Mesečni horoskop » Lav – mesečni horoskop za april 2015.\nMesečni horoskop za mart 2015. za sve Lavove! POSAO Poslovne prognoze za mart 2015. Venera i Mars su u Biku tokom ovog meseca, a to može da predstavlja samo jedno - finansije. Da ne pomislite odmah da će pare pasti sa neba, ne - neće nikako, moraćete da se potrudite, da zavrnete rukave, ali jedno je sigurno, ako budete vredni i radni, rezultati će sigurno doći. Najbolji period za rad i ostvarivanje rezultata je sam početak meseca, prvih 10 dana dajte sve od sebe i radite ono što najbolje znate, što vam ide od ruke, za šta ste obučeni, i očekujte pohvale i nagrade. Sve karte će biti otvorene, pa ovaj mesec možete da razmislite i o nekim neuspesima iz prošlosti i na osnovu njih da izvučete dobre zaključke koji će vam pomoći, ne samo da više ne pravite greške, već da ono što radite, radite na najkvalitetniji mogući način. Izvucite pouke iz neuspeha i uz pomoć malo volje i truda sigurno dolazite do zacrtanih ciljeva, a samim tim i do kvalitetnijeg načina života. Posle uspešne prve trećine, dolazi jedan stabilniji period do kraja meseca tokom koga ćete razrađivati ono započeto na početku meseca i sigurno ići ka zacrtanom cilju. Važno je napomenuti da ciljevi slobodno mogu biti malo teži nego što su inače, dobri su aspekti pa zašto da se zadovoljite nečim za vas prosečnim. Ko ne rizikuje ne profitira, a ovaj mesec je za poslovne rizike dušu dao! LJUBAV Ljubavne prognoze za mart 2015.\nI vama, kao i onima koji su u vezi, predstoji potencijalno dobar mesec i takođe će Merukurovo prisustvo u Ovnu pozitivno uticati na vas i okolnosti oko vas. Imate dobar period pred vama, posebno prva polovina meseca, pa dajte sve od sebe da šarmirate osobu do koje vam je stalo baš u prvih nekoliko dana aprila. Ako niste još uvek upoznali nekoga oko koga biste hteli malo više da se potrudite, eto prilike da je upoznate na manje atraktivne načine - preko zajedničkih prijatelja, na poslu ili poslovnom okruženju ili čak i preko Interneta. Ne stidite se, danas većina veza započne nekim druženjem na internetu, pa upotrebite svoje “pretraživačke” sposobnosti i pronađite pravu osobu za vas. Emotivno ste jako zreli, zavodničke sposobnosti su na lavovskom nivou, opustite se i krenite u lov!\nZDRAVLJE Zdravstvene prognoze za mart 2015. O zdravlju ćemo i ponajmanje da pišemo ovaj mesec, pošto ne bi trebalo da bude nikakvih neočekivanih problema tokom aprila. Lepo vreme i pozitivna energija koju ćete nakupiti tokom meseca će pozitivno uticati na vaš organizam, ne dozvolite da vas nikakav stres, nikakvi problemi zdravstveno opterete. Preporučujemo da fizičku aktivnost nikako ne izostavite, ne morate ni u teretane ni u fudbal, dovoljna će biti lagana šetnja nekoliko puta sedmično i ništa nema da brinete. Uživajte, Lavovi! SREĆNI BROJEVI Važni brojevi za mart 2015. 6, 9, 10, 18, 26\nlav mesečni horoskop za april


TV Most - Vučić u dvodnevnoj poseti SAD\nVučić u dvodnevnoj poseti SAD\nPredsednik Srbije Aleksandar Vučić boraviće danas i sutra u svojoj verovatno najvažnijoj poseti ove godine, u Vašingtonu, gde će razgovarati sa potpredsednikom SAD Majkom Pensom.\nPredsednik Vučić tokom jedne od poseta Americi, Foto: Tanjug, arhiva\nPredsednika Srbije u Vašingtonu dočekuju kao "ključnog aktera u održavanju mira i stabilnosti u susedstvu Srbije", kako to za Tanjug kaže bivši američki ambasador u Beogradu, a danas šef jedne uticajne think-tank organizacije, Kameron Manter.\nTo, međutim, ne znači da Vučića očekuje lak posao u Vašingtonu.\nNaprotiv. Na to upućuju i eksperti za politiku američke administracije, koji veruju da će posetom, mimo bilateralnih tema, svakako dominirati pitanje na čijoj je strani Beograd, imajući u vidu interese zapada i Rusije u regionu.\nOd šefa srpske države, po svemu sudeći, tokom ove posete, prve u tom svojstvu, očekivaće se jasni i konkretni odgovori, čije implikacije, takođe, mogu biti vrlo konkretne.\nRazume se da će na stolu biti i druga, bilateralna pitanja, pre svega ekonomske saradnje i američkih investicija u Srbiji, ali i saradnje na odbrambenom planu.\nVučić će tako već danas imati sastanak sa šefom Biroa nacionalne garde SAD Džozefom Lengjelom i komandantom Nacionalne garde Ohaja, general-majorom Markom Bartmanom.\nOčekuje ga i susret sa predstavnicima Poslovnog saveta za međunarodno razumevanje (Business Council for International Understanding).\nU kompaniji CISCO srpski predsednik će prisustvovati potpisivanju Memoranduma o razumevanju.\nZatim će imati sastanak sa predsedavajućim i kopredsedavajućim Senatskog potkomiteta za Evropu, senatorom Ronom Džonsonom i senatorom Krisom Marfijem.\nTakođe je planiran susret sa kopredsedavajućim Srpskog kongresnog kokusa, kongresmenima Ted Pumom i Emanuelom Kliverom.\nKonačno, sutra sledi i ključni sastanak, sa potpredsednikom Pensom.\nPoseta Vašingtonu dolazi posle više značajnih spoljnopolitičkih sastanaka predsednika Vučića, uključujući poslednji, u petak u Briselu, sa predsednikom Saveta Evropske unije Donaldom Tuskom.\nU svim tim razgovorima Srbija je dobila podršku za svoj evropski put i pohvale za ključnu ulogu u održavanju stabilnosti u regionu, kao i sprovedene ekonomske reforme.\nPredsednik Vučić svojim sagovornicima poručio je da Srbija želi dobre odnose sa svim centrima političke moći i odlučivanja, i da ostaje pri politici za koju smatra da je pre svega u interesu građana Srbije.\nDa li će očekivanja Vašingtona biti u skladu s takvom politikom i na kojim tačkama, moglo bi da bude jasnije već za par dana, po Vučićevom povratku iz ove, nema sumnje, i značajne i veoma izazovne posete.\nServer o tome šta Srbija može da očekuje od SAD\nProfesor na americkom Univerzitetu Džon Hopkins Danijel Server smatra da će glavni cilj predsednika Srbije Aleksandra Vučića tokom razgovora u Vašingtonu biti da uspostavi bolje, direktne odnose sa novom administracijom.\n"Verujem da će Vučić tražiti i podršku ambicijama Srbije za članstvo u EU", rekao je Server za Tanjug uoči Vučićevih razgovora u Vašingtonu, počev od susreta sa potpredsednikom Majkom Pansom, ali i sagovornicima u Kongresu.\n"Budući specijalni tretman će više zavisiti od Evroljana, nego od SAD, ali SAD su voljne da podrže razumne predloge za ubrzanje članstva u EU, ne samo za Srbiju već i za druge zemlje", dodaje Server.\nNa kraju, međutim, svi u Vašingtonu, Briselu i na Balkanu, izuzev Srbije, razumeju da će Beoghrad morati, u ovoj ili onoj formi, da prihvati nezavinost Kosova pre ulaska u EU, tvrdi Server.\n"Što duže bude čekala da to uradi to Srbija manje može očekivati poseban tretman", smatra Server.\n"Amerikanci žele da Priština uloži maksimum napora, kako bi vojska Kosova bila formirana bez aktivnog protivljenja iz Beograda ili kosovskih Srba, ali će Vašington na kraju podržati transformaciju kosovskih oružanih snaga, kako bi se one kvalifikovale za članstvo u NATO", ocenjuje on.\nKad je reč o srpsko-ruskim odnosima, koji su, po mnogima, sporni s gledišta SAD, Srever ocenjuje da "Trampova administracija svakako razume one koji žele da imaju dobre odnose sa Rusijom, što je nešto čemu teži i on sam".\n"Ali, to neće biti lako još dugo vremena, jer Rusija nastavlja da se meša u američke i evropske izbore", rekao je Server za Tanjug.\nOn je naveo da za to postoje i drugi razlozi, poput "aneksije Krima, podrške onima koji su upali u makedonski parlament, propagande preko medija kao što su Sputnjik i Raša tudej i podrške neuspelom puču u Crnoj Gori".\n"Pretpostavljam da su moja razmišljanja nacionalističkija od mnogih u Srbiji: ne bih želeo takav ruski objetakt na svojoj teritoriji, a takođe sumnjam da bi EU primila za novog člana nekog ko ima takav objekat, osim ukoliko se ponašanje Moskve dramatično ne promeni. A, nema znakova da će se to desiti", kaže Server.\nNavodeći da ne zna ništa o spekulacijama da SAD otvore centar sa EU u Užicu, poput ruskog u Nišu, on kaže da bi bila greška prihvatiti zdravo za gotovo rusku tvrdnju da je centar u Nišu samo humanitarne prirode.\n"To je logistički centar koji očigledno ima dvojnu namenu, kao i susedni Bondstil", kaže on.\n18:28 Indonezija, potonuo trajekt sa 80 putnika\n17:27 U Prijedoru dočekana deca sa Kosova i Metohije\n17:17 "Tri četvrtine građana za uvođenje redovnog vojnog roka"\n17:04 Ditman: Srbija u EU sa sređenim granicama\n16:42 Sve više prosjaka na ulicama Prištine\n16:22 Hoti aktuelizuje fašističke snove o "Velikoj Albaniji"\n16:19 Dačić primio u oproštajnu posetu ambasadorku Indije\n16:11 Humani centra Mitrovica o bezbednosti\n15:30 Politiko:Kačinjski bolestan,krenula trka za njegov položaj\n15:27 Opljačkano vozilo kompanije za obezbeđenje u Leposaviću\n15:21 Oko 90 odsto muškaraca u Srbiji želi više vremena sa decom\n15:14 Stotinu migranata zaustavljeno kod hrvatske granice\n15:03 Drecun: Razotkrivene namere Albanaca\n14:53 Mihajlović: Kritike onih za koje je železnica igra vozićima\n14:45 U Nišu o bombardovanju osiromašenim uranijumom\n14:40 Uhapšen glavni krijumčar za zapadnobalkansku rutu\n14:36 Dedić:Ove godine na KiM više osmaka,biće mesta za sve\n13:49 Mala Maša kroz igru i animaciju do bronzane medalje\n13:43 Međunarodni festival srednjovekovnih veština i zanata\n12:59 Polaganje male mature u Šilovu\n11:58 Ambasade SAD i Nemačke:Za vojsku KiM nužne izmene ustava\n11:13 Sabor kulturnog stvaralaštva Srbije u K.Mitrovici\n10:54 Kozarev: Priština beži od dijaloga\n21:02 Delegacija Prištine u Briselu na "redovnoj razmeni stavova"\n19:11 "Naš najveći uspeh je što odlazimo s Kosova"


Borba protiv Korona virusa u Francuskoj se radi i na ovaj način. Naime kako prenosi Le Figaro, proizvod protiv mikroorganizama i samočišćenja, koji je razvilo francusko MSP, sposoban je da uništi viruse u kontaktu sa svetlošću.\nŠta ako pokrivači sedišta mogu da pomognu u borbi protiv virusa u javnom prevozu? Ovo je navedeni cilj inovativne tkanine sposobne da ubije 99,99% mikroba i bakterija, uključujući koronavirus. Ovu tehnologiju proizvodi Trajet-Aunde, francuska kompanija sa sedištem u Caluire-et-Cuire koja već opremlja neke vozove C linije metroa u Lionu, kao i autobuse u pariskoj regiji.\n„Razvili smo ovu tkaninu pre pet godina, u početku smo samo želeli proizvod koji se može samočistiti“, objašnjava kompanija. Sistem je zasnovan na mineralu, predstavljenom u tečnom obliku koji impregnira somot. U prisustvu prirodnog ili veštačkog UV zračenja, on aktivira i stvara fenomen oksidacije koji ubija organske molekule u jednom minutu.


Cijenu vode vodovoda koji su predati na upravljanje komunalnom preduzeću predlaže komunalno preduzeće, a usvaja Općinsko vijeće Visoko.\nDa se član 14. stav 1. izmijeni i dopuni sa članom 116. stav 2. “Zakona o vodama Zeničko-dobojskog kantona” objavljenog u službenim novinama Zeničko-dobojskog kantona broj: 17/07 od 5.11.2007. godine kojim je definisano da se svi mjesni vodovodi koji služe za snabdijevanje vodom za piće preko 500 stanovnika mogu, uz saglasnost njihovog vlasnika, u roku od pet godina od dana stupanja na snagu ovog zakona predati na upravljanje komunalnom preduzeću iz ove djelatnosti u općinama na čijem se području nalazi taj vodovod.\nVodovodi koji su izgrađeni iz sredstava Općine, Kantona i Federacije i drugih institucija u dijelu više od 1/2 uloženih sredstava predaju se na upravljanje komunalnom preduzeću, uz saglasnost nadležne općinske službe.\nČlanom 116. stav 2. “Zakona o vodama Zeničko-dobojskog kantona” jasno je propisano kako, na koji način, u kojem roku i pod kojim uslovima se mjesni vodovodi mogu predati na upravljanje javnom komunalnom preduzeću. S obzirom da ovaj Zakon ne poznaje način i uslove predaje mjesnih vodovoda u nadležnost komunalnog preduzeća kako je to navedeno u članu 15. nacrta Odluke, smatramo da predloženi član nije u skladu sa Zakonom i da ga iz tih razloga treba brisati iz Odluke.\nOvo saopćenje prenosimo sa ciljem osiguranja većeg učešća javnosti u donošenju odluka koje se odnose na vode, jer je ova Odluka vrlo važna, posebno za ruralna područja naše općine i njihove stanovnike, ali i cjelokupan prostor općine Visoko.


Zašto kompanija Booking.com proverava lokacije objekata? | Booking.com for Partners\nBudući da imamo milione objekata i korisnika širom sveta, važno je da informacije koje prikazujemo na Booking.com veb sajtu budu 100% tačne.\nSmeštajne objekte oglašavamo na brojnim pretraživačima i partnerskim veb sajtovima, tako da je veoma značajno da gostima prikažemo tačne informacije od početka procesa rezervisanja. Na taj način im omogućavamo pozitivno korisničko iskustvo i ispunjavamo njihova očekivanja.\nAko nam je potrebna pomoć prilikom verifikacije vašeg objekta, naš tim za podršku će kontaktirati sa vama.


EK: Sledeće godine 5,6 milijardi evra podsticaja - najviše koristi za mlade poljoprivrednike? - Finansiranje | Agroklub.rs\nEK: Sledeće godine 5,6 milijardi evra podsticaja - najviše koristi za mlade poljoprivrednike?\nPostignut je privremeni dogovor o paketu oporavka EU poljoprivrednika, proizvođača hrane i ruralnih područja. Sledeće godine biće dostupno 30 odsto od 8,07 milijarde evra, a preostalih 70 odsto od 2022.\nEvropski parlament i Veće postigli su u utorak privremeni dogovor o paketu oporavka EU-a za poljoprivrednike, proizvođače hrane i ruralna područja koji bi trebalo da ojača njihovu otpornost. Međutim, politički sporazum i dalje treba službeno da odobre i oba tela, stoji u saopštenju Evropske komisije.\nZa šta su sredstva namenjena i kada ih očekivati?\nPregovarači su se složili da će unapred rasporediti sva sredstva koja su na raspolaganju ruralnim zajednicama iz instrumenta EU-a za oporavak na 2021. i 2022. Stoga je Komisija predložila da se ona oslobode između 2022. i 2024. Otprilike 30 odsto pomoći od 8,07 milijardi evra postaće dostupno sledeće godine, a preostalih 70 odsto biće objavljeno 2022., stoji u dogovoru.\nOsim toga, zastupnici u Evropskom parlamentu uspeli su da osiguraju najmanje 37 odsto sredstava za oporavak ekoloških poljoprivrednika, za životnu sredinu i klimatske akcije te za dobrobit životinja. Najmanje 55 odsto fonda podržaće pokretanje mladih poljoprivrednika i ulaganja na poljoprivrednim gazdinstvima koja doprinose elastičnom, održivom i digitalnom oporavku.\nTreba napomenuti da udeo sredstava za oporavak koji će zemlje EU potrošiti na ekološki korisne prakse ne bi trebalo biti niži od postotka sredstava EU za ruralni razvoj koji trenutno troše u tu svrhu.\nMladim poljoprivrednicima do 100.000 evra\nEU će finansirati do 100 odsto prihvatljivih mera iz dodatnih sredstava koje obezbeđuje Unija sledeće generacije. Države članice neće morati da donira nikakav dodatni novac iz svojih nacionalnih proračuna.\nPregovarači su se složili da se ulaganja poljoprivrednika i prerađivača hrane koji doprinose održivom i digitalnom privrednom oporavku mogu podržati do nivoa od 75 odsto nastalih troškova.\nTakođe, uspeli su da povećaju gornju granicu podrške za pokretanje preduzeća iz Fonda za ruralni razvoj za mlade poljoprivrednike od 70.000 do 100.000 evra.\n"Evropski parlament još je jednom pokazao da može da vodi i pokreće zakonodavni proces EU-a kako bi odgovorio na stvarne potrebe i poziva na podršku naših građana, ruralnih zajednica i poljoprivrednika i proizvođača hrane", rekao je član EU parlamenta Paolo De Kastro.\nKaže i da su uspeli da obezbede sredstva EU za oporavak u rekordnom roku kako bi povećali otpornost, održivost i digitalizovali sektor, a ne samo finansirali uobičajena rešenja.\n"Čineći to, pokazujemo konkretnu solidarnost EU sa sektorom koji, čak ni u najmračnijim danima pandemije Covid-19, nikada nije izneverio građane Unije “, zaključio je.\n"Sada moramo brzo da završimo pregovore o pravilima ZPP-a za 2021. i 2022. tako da ćemo do kraja godine imati odobrena relevantna pravila koja će poljoprivrednicima pomoći da budu otporniji u budućnosti", rekao je predsednik Odbora za poljoprivredu, Nobert Lins.\nTekst o instrumentu oporavka EU-a sledeće generacije biće ugrađen u prelaznu uredbu ZPP-a. Tada će Parlament i Veće morati da usvoje dogovorena prelazna pravila ZPP-a pre nego što stupe na snagu 1. janura 2021. godine.\nVeće se mora usaglasiti s instrumentom oporavka EU-a, a trenutno se pregovara u okviru Višegodišnjeg finansijskog okvira (VFO) i Sopstvenih sredstava.\nFinansiranje Podsticaji Evropska komisija Oporavak Mladi Ekologija


Aktivnosti Grada Tuzle na intenzivnijem povezivanju sa dijasporom - Grad Tuzla\n Vijesti Aktivnosti Grada Tuzle na intenzivnijem povezivanju sa dijasporom\nU cilju aktivnijeg institucionalnog povezivanja sa dijasporom, Grad Tuzla je na službenoj internet stranici Grada uspostavio Modul za dijasporu , koji sadrži osnovne informacije o aktivnostima Grada Tuzle na povezivanju sa dijasporom, kao i online upitnik sa ciljem uspostavljanja Registra dijaspore, koji će pomoći u prevazilaženju komunikacijskih barijera između Grada Tuzle i dijaspore. Krajnji cilj ovih aktivnosti je stvaranje uslova za aktivniju komunikaciju i uključivanje dijaspore u procese odlučivanja na lokalnom nivou, te efikasnije zadovoljenje potreba dijaspore za informacijama i uslugama koje pruža gradska uprava. Kreirana je i posebna email adresa za komunikaciju sa dijasporom: dijaspora@tuzla.ba .\nPored toga, polazeći od saznanja da naši građani u dijaspori često imaju potrebu za uslugama Centra za pružanje usluga građanima (izvodi iz matičnih knjiga i sl.), kako bismo im približili ove usluge, uspostavljena je usluga “E-Matičar” putem koje se elektronski, i u skladu sa važećim propisima iz ove oblasti, mogu dobiti sve potrebne informacije i dokumenti kojima raspolaže Centar za pružanje usluga građanima.\nUspostavljanje Modula za dijasporu dio je aktivnosti Grada Tuzle u okviru projekta Dijaspora za razvoj (D4D) koji je projekat Vlade Švicarske i Ministarstva za ljudska prava i izbjeglice BiH, u partnerstvu sa Razvojnim programom Ujedinjenih nacija (UNDP BiH) i Međunarodnom organizacijom za migracije (IOM BiH).\nU okviru projekta Dijaspora za razvoj uspostavljen je i poseban Upitnik za predstavnike dijaspore\nOvaj upitnik ima za cilj prikupljanje informacija o načinima komuniciranja predstavnika dijaspore i dobijanja informacija od grada porijekla, da bi se obezbijedilo komuniciranje i dobijanje informacija od strane grada porijekla u skladu sa potrebama predstavnika dijaspore. Odgovori koji se daju su anonimni i koristiće se isključivo u svrhu unapređenja komuniciranja između predstavnika dijaspore i grada i pružanja usluge grada prema predstavnicima dijaspore.\nU okviru Grada Tuzle, odnosno Službe za ekonomski razvoj, poduzetništvo i poljoprivredu, uspostavljeno je Odjeljenje za poduzetništvo, turizam i dijasporu, u čijoj nadležnosti su i poslovi u oblasti unapređenja poslovne saradnje sa dijasporom. Kontakt se, također, može ostvariti putem emaila dijaspora@tuzla.ba .\nPrema službenim procjenama, oko dva miliona ljudi porijeklom iz Bosne i Hecegovine (prva i druga generacija) živi u oko 50 zemalja širom svijeta. Većina zadržava snažne emocionalne, finansijske i porodične veze sa svojom domovinom, dok su istovremeno dobro integrirani u svojim zemljama domaćinima, s potencijalom i spremnošću za doprinos razvoju Bosne i Hercegovine. Mnoštvo je oblika kroz koje dijaspora pruža dragocjeni doprinos ekonomskom razvoju svoje domovine, poput trgovine i investicija, stvaranja novih radnih mjesta, prijenosa znanja i inovacija, globalne promocije zemlje, itd. Grad Tuzla nastoji ostvariti dvosmjernu komunikaciju sa dijasporom, unapređenjem koordinacije, saradnje i rada na zajedničkim razvojnim ciljevima.


Stefan Raičević najbolji sportista Medveđe u 2020. godini - juGmedia\nKomisija za dodelu nagrada i priznanja Sportskog saveza odlučila je da ove godine dodeli posthumno priznanje za životno delo Miloradu Simiću, koji je ceo svoj život posvetio fudbalu i treniranju mlađih generacija, a za najuspešniju sportsku organizaciju proglašen je Fudbalski klub “Gornja Jablanica”, dok je priznanje sportista godine pripalo fudbaleru Stefanu Raičeviću.\nPredsednik Sportskog saveza Branislav Manasijević, je prilikom obraćanja izrazio zahvalnost opštini Medveđa na standardno dobroj saradnji. On je kazao da uprkos godini panedmije korone i neodržavanja utakmica i sportskih događaja, svi sportski klubovi i udruženja su dali svoj doprinos na unapređenju sporta. Novac neutrošen za utakmice usmeren je na obeležavanje sportskih terena i postavljanje mreža i košarkaških tabli na sportskim terenima.\nPredsednik opštine Nebojša Arsić je istakao da svi sportski klubovi i udruženja u Sportskom savezu imaju drugu kuću.. te da lokalna samouprava poklanja izuzetnu pažnju sportu i fizičkoj aktivnosti mladih, što dokazuje ulaganjem u sportske klubove i sportsku infrastrukturu, izgradnjom i unapređenjem zone sporta.\nNa svečanoj sednici govorili su i zamenik predsednika opštine Goran Ivanović, kao i član Opštinskog veća zadužen za sport Dragan Kulić koji imali samo reči hvale za sve sportske timove, nazivajući ih ambasadorima Medveđe.


Janjić: Okrugli sto je poraz institucija u Srbiji | Autonomija\nJanjić: Okrugli sto je poraz institucija u Srbiji\n"Ne vidim znake međusobnog popuštanja i koji bi vodili smirivanju situacije"\nGlavni urednik agencije Beta Dragan Janjić izjavio je u Novom danu televizije N1 da je zabrinut zbog podizanja napetosti u društvu i smatra da to treba „što pre zaustaviti“.\n„Mislim da je odgovoran potez opozicije što su uključeni u dijalog, bez obzira što zagovaraju bojkot, ali ne vidim znake međusobnog popuštanja i koji bi vodili smirivanju situacije“, rekao je on.\nJanjić smatra da je jedan od glavnih zahteva „dostupnost informacija o političkim stavovima najširim slojevima stanovništva“.\n„Mislim da je vlast morala da sedne za okrugli sto, nije rado pristala“, smatra on.\nPrema njegovim rečima, okrugli stolovi poput onog u kojem učestvuju predstavnici vlasti i opozicije u Srbiji se prave kad institucije ne postoje.\n„Okrugli sto je u stvari poraz institucija u Srbiji, da institucije rade valjano ne bi bilo potrebe za okruglim stolom. Okrugli sto nije nikakav dokaz demokratije, već dokaz da institucije ne funkcionišu“, ocenjuje Janjić.\nDodaje da je dobro što se razgovara i ističe da treba raditi na tome da se napetost smanji.\nOdgovarajući na pitanje o najavama bojkota izbora, Janjić navodi da bi on odbio svaki razgovor o bojkotu u ovom trenutku.\n„To nije ključna politička tema, bojkot je samo sredstvo. Ključne političke teme su Kosovo, korupcija, ekonomija, međunaordni položaj Srbije…“, navodi on.\nKomentarišući incident ispred zgrade Predsedništva, Janjić je ocenio da, „kada bi jedna metalna ograda bila garancija bezbednosti predsednika, teško da bi preživeo i jedan predsednik na svetu“.\n„To nije mera tesno povezana sa bezbednošću predsednika, mislim da je to jedan providan spin. Uklanjanje ograde koja nikad tu nije bila ranije. Drugo, ne mislim da predsednici država mogu da biraju način na koji će biti obezbeđeni, postoje odgovarajuće službe koje vode računa o tome“, zaključio je Janjić.


Trebinje će dati 40 posto novca za obnovu fasada\nFoto: Rok za prijavu istječe 1. decembra\nUpućena ponuda vlasnicima objekata u užem dijelu Trebinja\nGrad Trebinje uputio je ponudu vlasnicima objekata u užem dijelu grada za učešće u troškovima sanacije fasada maksimalno sa 40 posto ukupne cijene radova.\nU objavljenom javnom pozivu za sufinansiranje uređenja fasada iz granta planiranog u ovogodišnjem budžetu Grada navedeno je da pravo na korištenje ovih sredstava imaju vlasnici objekata u ulicama: Jovana Dučića, Njegoševa, Vojvode Stepe Stepanovića, Beogradska, Vuka Karadžića, Preobraženjska i Svetosavska, „čija je fasada, dio pozicioniran prema ovim ulicama, oštećena, estetski neuredna toliko da narušava izgled centra grada ili predstavlja opasnost po život i zdravlje ljudi“.\nVlasnici objekata zainteresirani za sufinansiranje dužni su da osiguraju minimalno 60 posto potrebnog iznosa sredstava za sanacione radove, dok će učešće Grada Trebinja odnosi na kupovinu materijala potrebnog za radove na fasadi.\n- Grad će odobreni iznos sredstava iz granta doznačiti na račun dobavljača koji s aplikantom ima sklopljen ugovor o nabavci materijala za sanaciju fasade - precizirano je u javnom pozivu.\nRok za prijavu istječe 1. decembra, nakon čega će posebna komisija, koju će imenovati gradonačelnik, ocjenjivati aplikacije i odabrati objekte za sufinansiranje sanacija.\n- Prednost za dodjelu sredstava iz granta imat će fasade koje su u takvom stanju da ugrožavaju sigurnost građana, odnosno one koje su u toliko lošem stanju da izuzetno narušavaju izgled grada - stoji u ovom javnom pozivu.\nNevesinje: U napuštenom vozilu pronađene cigarete tržišne vrijednosti 47.000 KM\nMali proizvođači i loše vrijeme oborili cijene smilja\nProteklog vikenda uhapšeno devet osoba koje su ilegalno ušle u BiH\nDoktori nezadovoljni imenovanjima 08.11.2017 13:48\nArmel Abdulahović pobjednik Svjetskog prvenstva u tradicionalnom karateu 08.11.2017 13:46